Анас ибн Молик розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Албатта, ҳар бир умматнинг амийни бордир. Албатта, бизнинг амийнимиз, эй уммат, Абу Убайда ибн Жарроҳдир», дедилар». Икки шайх ва Термизий ривоят қилган.\nШарҳ: «Амийн» сўзи ўта ишночли, омонатли одам деган маънони англатади. Албатта, саҳобаи киромларнинг ҳар бирлари ҳам амийн шахслар. Лекин Расулуллоҳ соллаллоҳу алайҳи васаллам Абу Убайда ибн Жарроҳ розияллоҳу анҳуни амийнларнинг амийни эканлигини билдирмоқдалар. У зот алайҳиссалом ҳар бир саҳобий розияллоҳу анҳу ўзига хос сифатни берар эдилар. Ўша сифатлар бошқа саҳобалардан ҳам бўлар эди. Лекин маълум саҳобийга Расулуллоҳ соллаллоҳу алайҳи васалламдан берилган сифат ўша кишида мазкур сифат бошқалардан кўра ажраб турадиган даражада эканлигидан бўларди.\nАллоҳ таолонинг охирги ва энг мукаммал дини бўлган Исломга тобеъ умматнинг амийни бўлиш шариафига муяссар бўлган Абу Убайда ибн Жарроҳ розияллоҳу анҳу билан танишиб чиқишимизда Аллоҳ таолонинг Ўзидан ёрдам сўраймиз.\nНАСАБ ВА ИЛК ҲАЁТ БОСҚИЧИ\nҚаҳрамонимиз Абу Убайда ибн Жарроҳ розияллоҳу анҳунинг тўлиқ исмлари Омир ибн Абдуллоҳ ибн ал-Жарроҳ ибн Ҳилол ибн Уҳайб ибн Зобба ибн ал-Ҳарис ибн Феҳр ибн Моликдир.\nУ киши розияллоҳу анҳунинг насаблари Набий соллаллоҳу алайҳи васалламнинг насаблари билан Феҳрда жам бўлади.\nКўриниб турибдики, Абу Убайда ибн Жарроҳ розияллоҳу анҳунинг асл исмлари Омир бўлса ҳам кунялари билан машҳур бўлганлар. Оталарининг исми Абдуллоҳ бўлса ҳам боболари Жарроҳнинг исми билан машҳур бўлганлар.\nАбу Убайда ибн Жарроҳ розияллоҳу анҳунинг оналари Умму Ғанам бинти Жобир ибн Абдуллоҳ ибн ал-Аълаа ибн Омир ибн Умайра ибн ал-Вадийъа ибн ал-Ҳарис ибн Феҳр бўлган. Оналари мусулмонликка кирганлар. Абу Убайда ибн Жарроҳ розияллоҳу анҳунинг оталари мусулмон бўлмаган.\nАбу Убайда ибн Жарроҳ розияллоҳу анҳу дастлабки мусулмонлардан биридирлар.\nБаъзи қавлларга қараганда Абу Убайда ибн Жарроҳ розияллоҳу анҳу Абу Бакр Сиддиқ розияллоҳу анҳунинг даъватлари ила Исломга кирган биринчи гуруҳда бўлганлар.\nУ киши ал-Арқам ибн Аби ал-Арқам, Усмон ибн Мазъун, Убайда ибн ал-Ҳорис, Саъид ибн Зайд, Хаббоб ибн ал-Арт, Абдуллоҳ ибн Масъуд, Аммор ибн Ясир, Суҳайб ар-Румий ва бошқа экаклар ва аёллар Исломга келишларидан олдин мусулмон бўлган эди.\nДину диёнат йўлида Абу Убайда ибн Жарроҳ розияллоҳу анҳу Ҳабашистонга ҳижрат қилдилар. Аммо у киши Ҳабашистонда оз муддат турганлар.\nКейин эса Мадийнаи Мунавварада Расулуллоҳ соллаллоҳу алайҳи васалламнинг ёнларида туриб Аллоҳ таолонинг йўлида жон фидолик қилдилар.\nАбу Убайда ибн Жарроҳ розияллоҳу анҳу Мадийнага ҳижрат қилиб келганларида Кулсум ибн Ҳадмнинг уйига тушдилар. Сўнгра Расулуллоҳ соллаллоҳу алайҳи васаллам у киши билан Муҳаммад ибн Маслама Ансорий розияллоҳу анҳуни биродар қилиб қўйдилар.\nАбу Убайда ибн Жарроҳ розияллоҳу анҳу энг шижоатли чавондозлардан эдилар. У киши Расулуллоҳ соллаллоҳу алайҳи васалламнинг барча ғазотларида иймон ва ихлос билан иштирок этганлар.\nБадр урушида Абу Убайда ибн Жарроҳ розияллоҳу анҳу фаол қатнашдилар. Кўпчилик тарихчилар ўша урушда Абу Убайда ибн Жарроҳ розияллоҳу анҳу Ўзларининг мушрик оталарини ўлдирганларини айтадилар.\nУҳуд уришида эса Абу Убайда ибн Жарроҳ розияллоҳу анҳу ўша куннинг энг кўзга кўринган қаҳрамонларидан бири бўлдилар.\n«Аллоҳ хайрингни берсин, Абу Бакр, менга қўйиб бер», деди ва оғзи билан у кирган нарсани чиқара бошлади.\n«Абу Бакр, Аллоҳ хайрингни берсин, менга қўйиб бер», деди.\nЯна тиши билан чиқариб олди. Абу Убайданинг яна бир тиши тушди.\nАбу Убайда ибн Жарроҳ розияллоҳу анҳунинг ўшанда тушган икки тишлари умр бўйи у кшининг Расулуллоҳ соллаллоҳу алайҳи васаллам садоқатлари нишони бўлиб қолди.\nАбу Убайда ибн Жарроҳ розияллоҳу анҳуни таърифлаган ҳар бир киши, у узун бўйли, озғин, юзи очиқ, соқоли сийрак ва икки олд тиши тушган одам эди, деб айтган.\n«Қурайшдан уч киши одамлар ичида энг очиқ юзли, энг гўзал хулқли, энг собит ҳаёлидир. Улар сен билан гаплашсалар ёлғон гапирмайдилар. Сен уларга гапирсанг сени ёлғончи қилмайдилар. Абу Бакр Сиддиқ, Усмон ибн Аффон ва Абу Убайда ибн Жарроҳ».\nРасулуллоҳ соллаллоҳу алайҳи васаллам Абу Убайда ибн Жарроҳ розияллоҳу анҳуни бир неча сарийяларга амир қилиб юборганлари турли ривоятларда келади. Бу ҳам Набий соллаллоҳу алайҳи васалламнинг у киши розияллоҳу анҳунинг аминликларига илонганларидан, амирлик талабларига жавоб берадиган қобилиятлари борлигидан бўлган.\nУюунул асар китобида зикр қилинишича Расулуллоҳ соллаллоҳу алайҳи васаллам Абу Убайда ибн Жарроҳ розияллоҳу анҳуни қириқ кишилик сарийяга бошлиқ қилиб Зул Қисса номли жойга юбоганлар. Ўшанда Бану Меҳроб ва Саълаба қабилалари бирлашиб мадийналикларнинг Ҳайфаада боқилаётган чорва молларига ғарот қилишган эдилар. Шунинг учун Расулуллоҳ соллаллоҳу алайҳи васаллам улар томон Абу Убайда ибн Жарроҳ розияллоҳу анҳу бошлиқ қирқ кишилик сарийя юбордилар. Улар уЗул Қиссага етиб бориб мазкур қавмнинг адабини бериб қайтдилар.\nЖобир розияллоҳу анҳудан ривоят қилинади: «Пайғамбар соллаллоҳу алайҳи васаллам бизларни, уч юз отлиқни Абу Убайданинг амирлигида Қурайшнинг карвонини пойлаш учун юбордилар. Бас, бизга шиддатли очлик етди. Ҳаттоки, дарахт баргларини едик. (Гуруҳимиз) барг лашкари, деб номланди. Бас, денгиз «анбар» деб номланувчи улкан балиқни отиб чиқарди. Биз уни ярим ой давомида едик. Мойини жисмларимизга суртдик. Жисмларимиз яхши ҳолга келди. Абу Убайда унинг бир қовурғасини олиб тиклади. Отлиқ одам унинг тагидан ўтди. Ичимиздан бир киши очлик шиддатлашганда учтадан, учтадан туя сўйиб турар эди. Абу Убайда уни (бу ишдан) қайтарди». Бешовларидан фақат Термизий ривоят қилмаган.\nУшбу уч юз отлиқнинг юриши кўпроқ «Сайфул баҳр ғазоти» номи ила машҳур.\nПайғамбар соллаллоҳу алайҳи васалламнинг амрлари ила Аллоҳнинг йўлида жиҳодга чиққан бу саҳобийлар гуруҳи катта қийинчиликларга дуч келганлар.\n«Расулуллоҳ соллаллоҳу алайҳи васаллам Абу Убайда ибн Жарроҳ розияллоҳу анҳуни амир қилиб бизларни Қурайшнинг карвонини пойлаш учун юбордилар. У зот бизни бир идиш хурмо билан таъминладилар. Бошқа нарса топа олмадилар. Абу Убайда бизларга бир дона-бир донадан хурмо берар эди.\n«Бувак сўрганга ўхшатиб сўрар эдик. Сўнгра устидан сув ичар эдик. Баъзиларимиз таёқларимиз ила барг қоқиб келар эдик. Кейин уни хўллаб туриб ер эдик», деди.\nЧин дилдан «Аллоҳ» деган бандани Аллоҳ таоло қаровсиз қолдирмайди. Ушбу гуруҳ ҳам чин дилдан «Аллоҳ» деган экан, Аллоҳ таоло Ўзи уларнинг мушкилини кушойиш қилди.\nДарҳақиқат уч юз жангчига ярим ой муддат давомида таом бўлган «анбар» жуда ҳам улкан денгиз жонивори бўлган.\nБошқа ривоятларда, уни еб семириб кетдик, дейилганини эътиборга олсак, уни тергаб-тежаб эмас, бемалоллик билан еганлари келиб чиқади.\nАлбатта, мазкур гўштнинг сақлаш, айниб қолмаслиги чораларини кўриш бўйича ўша вақтнинг услублари қўлланган бўлади.\nҚаранг, очликдан дарахт баргларини ейишга мажбур бўлиб турган кишиларга Аллоҳ таоло Ўзи ғойибдан ризқ ато қилиб, турар жойларидагидан ҳам яхши ҳолатни вужудга келтириб берганини!\n«Абу Убайда унинг бир қовурғасини олиб тиклади. Отлиқ одам унинг тагидан ўтди».\nМазкур «анбар» ана шунчалик улкан экан. Албатта, у пайтларда метрлаб ўлчаш таомулда бўлмаган ва кишилар ўз услублари билан қиёслаганлар.\n«Ичимиздан бир киши очлик шиддатлашганда учтадан, учтадан туя сўйиб турар эди. Абу Убайда уни (бу ишдан) қайтарди».\nМазкур саҳобалар гуруҳининг очлиги кучайиб, ҳожат тушганда учтадан, учтадан туя сўйиб турадиган қассобларининг исми, Қайс ибн Саъд ибн Убода ал-Ансорий бўлган.\nАгар ҳар куни ёки икки кунда бир туя сўйилиб турарди, деб фараз қилсак ҳам мазкур «анбар» тахминан 25-45 туянинг ўрнини босган бўлади. Чунки у қирғоққа тушиб, саҳобаларга таом бўлганидан кейин Абу Убайда розияллоҳу анҳу ўз қассобларини туя сўйишдан тўхтатган эканлар.\nБунинг устига бошқа ривоятларда таъкидланишича, Абу Убайда розияллоҳу анҳунинг гуруҳи Мадинаи Мунавварага қайтиб келиши билан, бўлиб ўтган нарсани Пайғамбар соллаллоҳу алайҳи васалламга айтиб мазкур ҳайвон ҳақида сўраганлар. Пайғамбар соллаллоҳу алайҳи васаллам, Аллоҳ таоло сизларга уни таом қилиб чиқариб берибди, гўштидан қолган бўлса, бизга ҳам беринглар, деган маънода гап айтганлар.\nУшбу сарийя давомида Абу Убайда ибн Жарроҳ розияллоҳу анҳунинг сабр бардошлари, Аллоҳ таоло ҳар қандай машаққатларга чидашлари, тадбиркор раҳбар ва уста амир эканликлари намиён бўлди.\nЭнди зикр қилинадиган сарийяда эса у киши Розияллоҳу анҳунинг яна бошқа бир қанча нодир сифатлари намоён бўлади.\nИмом Байҳақий ва Ибн Асокирлар қилган ривоятда Урва ибн Зурайр розияллоҳу анҳу қуйидагиларни айтади:\n«Расулуллоҳ соллаллоҳу алайҳи васаллам Амр ибн Оссни Шомга кираверишдаги Зотис Салосилга, Балий ва Абдуллоҳга ва уларнинг яқинидаги Қузоаъликларга юбордилар. Бани Балий ал-Осс ибн Воилнинг тоғаларидир. У ўша томонга боргандан кейин душманининг кўплигидан қўрқди ва Расулуллоҳ соллаллоҳу алайҳи васалламга мадад сўраб одам юборди. Расулуллоҳ соллаллоҳу алайҳи васаллам биринчи муҳожирларни жиҳодга чорладилар. Абу Бакр ва Умар каби муҳожирларнинг саралари кўнгилли бўлиб чиқдилар. Расулуллоҳ соллаллоҳу алайҳи васаллам уларга Абу Убайда ибн Жарроҳ розияллоҳу анҳуни амир қилдилар. Улар Амрнинг олдига борганларида у:\n«Мен сизларнинг амирингизман, Расулуллоҳ соллаллоҳу алайҳи васалламга сизларни мададга юбориш учун одам юборган менман», деди.\nБуни кўргандан кейин аслида ҳусни хулқли ва юмшоқ табиатли бўлган Абу Убайда:\n«Биласанми, эй Амр!. Расулуллоҳ соллаллоҳу алайҳи васалламнинг менга охирги айтган гаплари, «қачон соҳибиннинг олдига борсанг, икковингиз келишиб оласизлар» дейишлари бўлган, агар сен менга исён қиладиган бўлсанг, мен, албатта, сенга итоат қиламан», деди. Бас, Абу Убайда амирликни Амрга топширди».\nЗотус Салосил сарийяси кўп кишилик бўлгани учун ғазот деб ҳам аталади. Бу ҳодиса саккизинчи ҳижрий сананинг Жумадул улаа ойида бўлиб ўтган.\nБу ривоятда Абу Убайда ибн Жарроҳ розияллоҳу анҳунинг яққол кўринган фазллардан бири Абу Бакр ва Умар розияллоҳу анҳумоларга амир бўлишларидир. Бу жуда ҳам катта фазл. Умуман, ўша сарийяда мазкур икки улуғ зотдан ташқари кўпгина катта муҳожир саҳобалар ҳам бўлган. Бу эса Абу Убайда ибн Жарроҳ розияллоҳу анҳунинг эътиборлари Набий соллаллоҳу алайҳи васалламнинг ҳузурларида қанчалик улуғ эканини кўрсатади.\nАбу Убайда ибн Жарроҳ розияллоҳу анҳунинг иккинчи фазллари ҳусни хулқли бўлганлари.\nАбу Убайда ибн Жарроҳ розияллоҳу анҳунинг учинчи фазллари юмшоқ табиат бўлганлари.\nАбу Убайда ибн Жарроҳ розияллоҳу анҳунинг тўртинчи фазллари ихтилофни хуш кўрмаганлари.\nАбу Убайда ибн Жарроҳ розияллоҳу анҳунинг бешинчи фазллари ўз зарарларига ва кўпчилик фойдасига келишувчан бўлганлари.\nШунингдек, Расулуллоҳ соллаллоҳу алайҳи васаллам Абу Убайда розияллоҳу анҳунинг махсус топшириқлар билан ҳам турли тарафларга юбориб турар эдилар.\n«Расулуллоҳ соллаллоҳу алайҳи васаллам Абу Убайда ибн Жарроҳни Баҳрайнга у ернинг жизясини олиб келишга юбордилар. Расулуллоҳ соллаллоҳу алайҳи васаллам аҳли Баҳрайни билан сулҳ тузган ва уларга ал-Аълаа ал-Ҳазрамийни амир қилган эдилар. Бас, Абу Убайда Баҳрайндан мол ила келди. Аносрийлар Абу Убайданинг келганини эшитиб Бамдод намозини Расулуллоҳ соллаллоҳу алайҳи васаллам билан ўқидилар. У зот уларга Бамдодни ўқиб берганларидан кейин қайтдилар. Улар у зотни йўлларидан чиқдилар. Бас, Расулуллоҳ соллаллоҳу алайҳи васаллам уларни кўрганларида табассум қилиб:\n«Абу Убайдани бир нарса олиб келганини эшитгансиз, дейман», дедилар.\n«Суюнчилик. Сизни масрур қиладиган нарсадан умидвор бўлаверинглар. Аллоҳга қасамки, мен сизларга фақирликдан қўрқмайман. Лекин сизларга сиздан олдигиларга дунё кўпайгандек кўпайиб, уларни уни талашганидек талашиб кетишингиздан ва уларни ҳалок қилганидек сизни ҳам ҳалок қилишидан қўрқаман», дедилар у зот».\nТўққизинчи ҳижрий санада бошқа қабилалар ва тоифалар элчилари қатори Нажрон насоролари элчилари ҳам Расулуллоҳ соллаллоҳу алайҳи васалламнинг ҳузурларига келдилар.\nҲайъатни Расулуллоҳ соллаллоҳу алайҳи васаллам ҳурмат билан кутиб олдилар. Ривоятларда келишича, Оли Имрон сурасининг аввалидан то саксон нечанчи оятигача Пайғамбаримиз ҳузурларига Нажрон насороларининг элчилари келиб, дин ҳақида, Марям ва Ийсо ҳақида ва бошқа масалалар хусусида тортишган вақтда нозил бўлган. Улар билан бўлган тортишув бир мақомга етиб, Исломнинг ҳақлиги очиқ-ойдин бўлиб қолганда ҳам, рақиб тараф қайсарлик билан, ўзимники тўғри, деб туриб олган. Шунда Аллоҳ таоло Пайғамбар алайҳиссаломга уларни мубоҳалага, яъни, болалар ва аёлларни тўплаб, ўзлари ҳам қўшилиб, икки тараф ҳам: «Шу масалада ким ёлғон гапираётган бўлса, ўшанга Аллоҳнинг лаънати бўлсин», деб дуо қилишга чақиришни буюрди.\nҲузайфа ибн ал-Ямон розияллоҳу анҳудан ривоят қилинади: «Нажрон аҳли Набий соллаллоҳу алайҳи васалламнинг ҳузурларига келиб: «Эй Аллоҳннг Расули, бизга бир амийн кишини юборинг», дедилар. Бас, у зот: «Албатта, мен сизларга амийн кишини, амийн бўлганда ҳам ҳақиқий амийнни юборурман», дедилар.\nОдамлар ўша шарафни кутиб турдилар. У зот Абу Убайда ибн Жарроҳни юбордилар». Икки шайх ва Термизий ривоят қилган.\nАнас розияллоҳу анҳудан ривоят қилинади: «Аҳли Яман Расулуллоҳ соллаллоҳу алайҳи васалламнинг ҳузурларига келиб: «Биз билан бизга суннатни ва Исломни таълим берадиган киши юборинг», дедилар.\nБас, у зот Абу Убайданинг қўлидан ушлаб туриб: «Мана бу, ушбу умматнинг амийнидир», дедилар». Икки шайх ривоят қилган.\nШарҳ: Ушбу икки ривоятдаги гаплар бир гаплар. Ўша Яманлик мусулмон бўлган Саййид ва Оқиблар билан бўлиб ўтган гаплар. Чунки Нажрон Ямандаги бир диёрдир.\nУшбу икки ривоятдан Абу Убайда ибн Жарроҳ розияллоҳу анҳунинг ҳақиқий амийнликларини Набий алайҳиссаломнинг ўзлари алоҳида таъкидлаганларини билиб оламиз. Айни ўша сифатлари эътиборидан Пайғамбар соллаллоҳу алайҳи васаллам у киши розияллоҳу анҳуни бошқа юртдаги янги мусулмон бўлганларга Исломда дарс бериш учун устоз қилиб юбормоқдалар.\n«Эй Аллоҳнинг Расули, мени бир таълими яхши одамга юборинг» дедим.\nИмом Тобароний ҳам Абу Саълаба розияллоҳу анҳу ушбу ривоятни қуйидаги зиёдаси билан келтирган:\n«Борсам у билан Башир ибн Саъд Абу Нўъмон гаплашиб ўтирган экан. Икковлари мени кўриб сукут сақлашди. Мен:\n«Эй Абу Убайда, Аллоҳга қасамки, Расулуллоҳ соллаллоҳу алайҳи васаллам менга бундоқ демаган эдилар», дедим.\n«Расулуллоҳ соллаллоҳу алайҳи васаллам, «албатта, сизларда ҳозир нубувват бор. Кейин нубувват йўлидаги хилофат бўлади. Сўнгра подшоҳлик ва жбарлик бўлади», дедилар», деди».\nБу ривоятда Пайғамбар соллаллоҳу алайҳи васалламнинг ўзлари Абу Убайда ибн Жарроҳ розияллоҳу анҳунинг кишиларга таълим ва одоб ўргатишда қобилияти зўр бўлган устоз эканликларини таъкидламоқдалар. Бу ҳам катта фазлдир.\n«Расулуллоҳ соллаллоҳу алайҳи васаллам Абу Бакр, Умар, Абу Убайда ибн Жарроҳ розияллоҳу анҳумлар ва бир гуруҳ саҳобалар билан ўтирган эдилар. Бир қадаҳда ичимлик келтирилди. Расулуллоҳ соллаллоҳу алайҳи васаллам уни Абу Убайдага тутдилар. Шунда Абу Убайда:\n«Ич, албатта, барака улуғларимиздадир. Ким кичигимизга раҳим қилмаса ва кттамизни улуғламаса биздан эмас», дедилар».\nПайғамбар соллаллоҳу алайҳи васалламнинг рафиқи аълога интиқолларидан кейин халифа сайлашлик ҳақида бўлган йиғилишда Абу Убайда ибн Жарроҳ розияллоҳу анҳу Ихтилофнинг олдини олишда катта хизмат қилдилар. У киши Абу Бакр Сиддиқ розияллоҳу анҳунинг ёнларида турдилар. Абу Бакр розияллоҳу анҳу ўз сўзларида ўша ерда тўланганларга, ёки Умарга, ёки Абу Убайдага байъат қилинглар, дедилар. Бу ҳам Абу Убайда ибн Жарроҳ розияллоҳу анҳунинг ўша пайтда обрўлари қанчалик юқори эканлигини кўрсатади.\nАбу Убайда ибн Жарроҳ розияллоҳу анҳу Биринчи халифа Абу Бакр Сиддиқ розияллоҳу анҳунинг даврларида асосан шўро мажлиси аъзоси сифатида сиёсий раҳбарият ишлари билан машҳур бўлдилар. Баъзи вақтларда янги қарорлар чиқишига ташаббускорлаи қилганлар ичида ҳам бўлар эдилар. Мисол учун халифага ойлик маош таъйин қилиш ҳақидаги ишда у киши биринчилардан бўлганлар.\nАбу Убайда ибн Жарроҳ розияллоҳу анҳу ўша вақда асосан халифаликнинг девонбегиси бўлганлар. Кейинроқ у кишини Абу Бакр розияллоҳу анҳу лашкар билан амир қилиб Ҳимсга юборганлар.\nУмар ибн Хаттоб розияллоҳу анҳуга ўн учинчи ҳижрий сана Жумадул охира ойидан саккиз кун қолганда, сешанба куни байъат қилинди.\nУ кишининг халифа сифатида қилган биринчи ишлари Шомда Ислом лашкарларига Абу Бакр Сиддиқ розияллоҳу анҳу вафотлари ҳақидаги хабар ила Холид ибн Валид розияллоҳу анҳунинг лашкарбошиликдан бўшатилиб, ўрнига Абу Убайда ибн Жарроҳ розияллоҳу анҳуни бош лашкарбоши этиб таъйин қилинганлиги ҳақида хабар юбориш бўлди.\n«Боқий қолувчи ва Ундан ўзга фоний бўлувчи, бизни залолатдан ҳидоят қилган ва зулматлардан нурга чиқарган Аллоҳга тақво қилишингни тавсия қиламан. Батаҳқиқ, сени Холид ибн Валиднинг аскарига омил қилдим. Уларнинг ишини ҳақ ила бошқар. Ўлжани умид қилиб мусулмонларни ҳалокатга йўлиқтирма. Уларни ўзинг яхши билмаган, кириш чиқишидан хабаринг йўқ ерга туширма. Сарийяларни фақат кўпчилик билан юбор. Мусулмонларни ҳалокатга тушириб қўйишдан соқлан. Батаҳқиқ, Аллоҳ мени сен билан, сени мен билан синайдиган бўлди. Кўзингни дунёдан юм, кўнглингни унда четда қил. Зинҳор дунё сендан олдингиларни ҳалок қилганидек сени ҳам ҳалок қилмасин. Сен уларнинг қулаган жойларини кўргансан».\nБу хабар етиб борганда мусулмон фотиҳлар Холид ибн Валид розияллоҳу анҳунинг қўмондонликлари остида Ярмукда Румликлар билан катта жангга кириш арафасида турган эдилар. Шунинг учун Абу Убайда ибн Жарроҳ розияллоҳу анҳу ҳам хабарни жангдан кейин одамларга айтишга қарор қилдилар. Фақат жанг мусулмонларнинг зафари билан тамом бўлгандан кейнгина хабарни уларга айтдилар.\n«Аллоҳ раҳингни есин, эй Абу Убайда! Хабар келиши билан айтсанг бўлмасмиди!?» деди.\n«Мен сенинг жангнингни шаштини қайтаришни истамадим. Биз дунёнинг султонини хоҳламаймиз. Биз дунё учун амал ҳам қилмаймиз. Ҳаммамиз Аллоҳнинг йўлидаги биродарлармиз», деди камтарлик билан Абу Убайда ибн Жарроҳ розияллоҳу анҳу.\nКамтарликни қаранг! Мутавозеъликни қаранг! Синиқликни қаранг! Бу гапларни қўлидан иш келмай уйида ўтириб қолган одма айтаётгани йўқ! Бу гапни кеча дунёнинг энг кучли аскарини Рум империясининг бор будур лашкарларини дунё тарихидаги энг катта жанглардан бирида чилпарчин қилган музаффар Ислом лашкарининг бош қўмондонлигига таъйин қилинган бош қўмондон айтмоқда!\nАна шундоқ қилиб Абу Убайда ибн Жарроҳ розияллоҳу анҳу Ислом тарихида биринчи бўлиб амирул умаро-амирларнинг амири бўлдилар.\nАбу Убайда ибн Жарроҳ розияллоҳу анҳу ўзларининг яқин дўстлари Муоз ибн Жабал розияллоҳу анҳу билан бирга янги халифа Умар бин Хаттоб розияллоҳу анҳуга қуйидаги мактубни юбордилар:\n«Биз сени ўз ишинг ўзингга муҳим одам деб биламиз. Энди сен ушбу умматнинг; қизилию қорасининг ишига волий бўлдинг. Энди ҳузурингда шарафлию пасткаш ҳам, дўсту душман ҳам ўтиради. Уларнинг ҳар бирининг адолатдан ўз ҳиссаси бор. Эй Умар ана шунда қандоқ бўлишингга назар сол! Биз сени юзлар хор бўладиган, қалблар қуриб қақшайдиган ҳужжатлар Ўз жабарути ила уларни қаҳр қилган Подшоҳнинг ҳужжати олдида кесиладиган кундан огоҳлантирамиз. Бутун халойиқ Унга бўйинсунурлар, Унинг раҳматини умид қилурлар ва иқобидан қўрқурлар.\nБиз ушбу умматнинг иши унинг охири замонига борганда сиртдан дўсту ичдан душман бўлишларига қайтиши ҳақида гаплашар эдик. Биз ўзимизнинг сенга ёзган ушбу мактубимиз бизнинг қалбимиздаги манзилдан бошқа манзилга тушиишдан Аллоҳнинг паноҳини сўраймиз. Биз буни сенга насиҳат учун ёздик, холос. Вассалому алайка!».\nАбу Убайда ибн Жарроҳ розияллоҳу анҳу киши катта мансабга эга бўлганларидан кейин ҳам заррача ўзгармадилар. Ўз қўл остиларида ўша вақтдаги дунёнинг энг кучли аскари турганига қарамай оддий аскардек юравердилар. Шомдаги одамлар Исломдан олдин асъасаю дабдабага ўрганиб қолган эдилар. Мусулмонларнинг амирул умаросининг ҳоли бир пасда ҳамма ёққа гап бўлиб тарқалиб кетди.\nБу гапдан хабардор бўлган Абу Убайда ибн Жарроҳ розияллоҳу анҳу ўз шахсилари ҳақида турли афсоналар тўқиган одамларга хутба қилиб:\n«Эй одамлар! Мен қурайшлик бир мусулмонман, холос. Сизлардан қизилингизми, қорангизми, бирортангиз мендан тақвода мендан афзал бўлсангиз ўшанинг ихтиёрида бўлишга тайёрман», дедилар.\nАбу Нуъайм раҳматуллоҳи алайҳи Нимрон ибн Мухмардан қилган ривоятда тубандагилар айтилади:\n«Огоҳ бўлинглар! Кўпгина кийимини оқ қилувчилар динини қора қилувчилардир. Огоҳ бўлинглар! Кўпгина ўз нафсини икром қиламан деганлар уни хор қилурлар. Эски ёмонликларни янги яхшиликлар билан кетказинглар. Агар бирортангиз ўзи билан осмон орасича ёмонлик қилсаю кейин яхшилик қилса, ўша яхшилига ёмонлигининг устига чиқиб уни енгади», дер эди».\nАбу Убайда ибн Жарроҳ розияллоҳу анҳу амирул умаро бўлиб бир неча йиллар ишлаганларидан кейин ҳам бу ҳолат ўзгармади. У киши розияллоҳу анҳунинг зоҳидлилкарига ҳатто дунё билан иши йўқлик билан шуҳрат қозонган ҳазрати Умар ҳам қоил қолдилар.\nИмом Аҳмад, Абдуллоҳ ибн Муборак, Абу Нуъайм ва Урва розияллоҳу анҳудан бошқалар келтирган ривоятлардан бу ҳақда қуйидаги ҳолни англар оламиз:\n«Умар Шомга келган уни одамлар ва ерлик катталар кутиб олдилар. Шунда Умар:\n«Ким у»» дейишди.\nУ каноп жуганли туяни миниб келди.\nУмар Абу Убайда ибн Жарроҳ розияллоҳу анҳу келганда қучоқлашиб сўрашди. Кейин унинг уйига кирди. У унинг уйида қилич, қалқон, эгар жабдуқдан бошқани кўрмади ва:\n«Бошқа шерикларингга ўхшаб сен ҳам у бу қилмадингми?» деди.\n«Эй мўминларнинг амири, ётиб-тургани шу ҳам етади», деди Абу Убайда ибн Жарроҳ розияллоҳу анҳу».\n«Сендан бошқамизни, ҳаммамизни дунё ўзгартиб юборди, эй Абу Убайда», дедилар.\nМана шунинг учун ҳам Умар розияллоҳу анҳу Абу Убайда ибн Жарроҳ розияллоҳу анҳуни жуда ҳам яхши кўрар ва ҳурмат қилар эдилар. У киши розияллоҳу анҳу ҳамма амирлари, омиллари ва волийлари Абу Убайда ибн Жарроҳ розияллоҳу анҳуга ўхшаш бўлишини орзу қилар эдилар.\nСўнгра у Муозз ибн Жабалга мол юборди ва:\n«Ана, сизларга айтмабмидим!» деди Умар.\n«Умр ибн Хаттоб розияллоҳу анҳу тўрт юз динор олиб бир хамёнга солди ва ғуломга:\n«Манабуни Абу Убайда ибн Жарроҳ розияллоҳу анҳуга олиб бориб бер. Кейин бир баҳона қилиб ўша ерда бир оз туриб нима қилишига назар сол!» деди.\n«Амирулмўминийн манабуни, баъзи ҳожатларингга ишлат деб бериб борди», деди.\n«Аллоҳ уни хайрини берсин, унга раҳим қилсин! Эй жория буёққа кел! Мана бу еттитани фалончига олиб бориб бер!. Манабу бештани фистончига олиб бориб бер! Манабу бештани фисмадоннчига!» деб ҳаммасини битирди.\nҒулом қайтиб бориб бўлганини Умарга айтди. У яна ўшанга ўхшаш хамённи Муоз ибн Жабал учун тайёрлаб қўйган экан. У:\n««Манабуни Муоз ибн Жабал розияллоҳу анҳуга олиб бориб бер. Кейин бир баҳона қилиб ўша ерда бир оз туриб нима қилишига назар сол!» деди.\n«Амирулмўминийн мана буни, баъзи ҳожатларингга ишлат деб бериб борди», деди.\n«Аллоҳ уни хайрини берсин, унга раҳим қилсин! Эй жория буёққа кел! Мана буни фалончининг уйига олиб бориб бер!. Мана буни фистончининг уйига олиб бориб бер!» деди.\n«Аллоҳга қасамки биз ҳам мискинмиз! Бизга ҳам бер!» деди.\nЛаттанинг ичида икки диноргина қолган экан ўшларни унга ирғитди.\nҒулом қайтиб бориб бўлганини Умарга айтди. Шунда у:\n«Улар бир-бирлари билан оғайнилар!» деди.\nАбу Убайда ибн Жарроҳ розияллоҳу анҳу ва у кишининг улуғликлари ҳам шунда. Агар Абу Убайда ибн Жарроҳ розияллоҳу анҳу ўзларига ҳазрати Умар Розияллоҳу анҳу томонларидан юборилган тўрт юз олтин танганинг бир донасини олиб қолганларида ҳам муҳташам улуғликларига бир чизиқ хиралик тушиб қолар эди. Сиз билан биз у кишининг фазлларини ўрганишимизда бир оз ғалати бўлар эдик. Агар Муоз ибн Жабал розияллоҳу анҳу хотинлари чиқиб жанжал қилмасдан туриб, бу менинг мискин оиламга, деб икки динорни олганларида ҳам шундоқ бўлар эди. Ҳа, улар ҳаттоки Умар ибн Хаттоб розияллоҳу анҳунинг ҳам ҳавасларини келтирган зотлар эдилар.\nУмар ибн Хаттоб розияллоҳу анҳу яна бир бор Шомга келганларида Абу Убайда ибн Жарроҳ розияллоҳу анҳу билан охирги марта учрашдилар. Аммо икковлари ҳам бу ўзларининг охирги учрашувлари эканини билмас эдилар.\nИмом Бухорий ва Муслим Ибн Аббос розияллоҳу анҳудан ривоят қилади:\n«Умар Шом томон (сафарга) чиқди. Токи у Сарғга етганда унга Ажноднинг аҳли; Абу Убайда ал-Жарроҳ ва унинг асҳоблари учрадилар ва Шомда вабо воқеъ бўлганининг хабарини бердилар. Шунда Умар Ибн Аббосга:\n«Сен билан бирга одамларнинг қолганлари ва Расулуллоҳ соллоллоҳу алайҳи васалламнинг саҳобалари бор. Уларни манави вабога олиб боришингни маслаҳат бермаймиз», дедилар.\n«Жўнанглар олдимдан!» дедида, сўнгра:\n«Албатта, мен тонг чоғида уловимни минурман» деди.\n«Шуни сендан бошқа айтса бўлмасмиди!? (Умар унга хилоф қилишни ёқтирмас эди.) Ҳа, Аллоҳнинг қадаридан, Аллоҳнинг қадарига қочамиз. Айтгинчи, агар сенинг туяларинг бўлсаю улар икки бўлинган бир водийга тушсалар. Бўлакларнинг бири серҳосил бўлсаю бошқаси қуруқ бўлса, ҳосилдорида боқсанг ҳам Аллоҳнинг қадари ила боқасан, қуруғида боқсанг ҳам Аллоҳнинг қадари ила боқасан. Шундай эмасми?!» деди.\n«Бу ҳақида менда илм бор. Расулуллоҳ соллоллоҳу алайҳи васалламнинг:\n«Қачон унинг бирор ерда борлиги ҳақида эшитсангиз, у томон борманг. Қачон сиз турган ерда у воқеъ бўлса, ундан қочиб чиқмангиз», деганларини эшитганман», деди.\nБу ривоятдан кўплаб маълумотлар олиш мумкин. Шунинг учун уни шошилмасдан бирмабир таҳлил қилиб чиқсак яхши бўлади.\n«Умар Шом томон (сафарга) чиқди».\nБу сафар ҳазрати Умарнинг ўн еттинчи сана охири ўн саккизинчи ҳижрий сана аввалида бўлган. У киши Шомдаги мусулмонлар ҳолидан хабар олиш мақсадида бир қанча саҳобаларни ўзлари билан олиб йўлга чиққанлар.\nУмар ибн Хаттоб розияллоҳу анҳунинг Шомга қараб йўлга чиққанлари ҳақидаги хабар ҳамма томонга тарқалган. Жумладан, бу хабарни ўша даврдаги Шомнинг волийси Абу Убайда ибн ал-Жарроҳ розияллоҳу анҳу ҳам эшитиб ўз одамлари билан халифанинг кутиб олиш учун йўлларига чиққанлар.\n«Токи у Сарғга етганда унга Ажноднинг аҳли; Абу Убайда ал-Жарроҳ ва унинг асҳоблари учрадилар ва Шомда вабо воқеъ бўлганинг хабарини бердилар».\n«Сарғ» Ҳижоздан келаётганда биринчи учрайдиган Шомнинг қишоқларидан бирининг номи.\n«Ажнод» Шомнинг ўша пайтдаги беш машҳур шаҳари шундоқ ном билан аталган. Улар; Фаластин, Урдун, Димашқ, Ҳимс ва Қунсурайнлардир.\nЎшанда мазкур беш шаҳарнинг амирлари Абу Убайда ибн ал-Жарроҳ розияллоҳу анҳу билан бирга ҳазрати Умарни кутиб олгани чиққан эканлар.\nОдатда давлат бошлиғини кутиб олгани чиққанлар ҳол-аҳвол сўрашгандан сўнг энг муҳим ва долзарб масаладан сўз очадилар. Абу Убайда ибн ал-Жарроҳ розияллоҳу анҳу ва у кишининг шериклари ҳам ҳазрати Умарга ўз юртларидаги энг долзарб масала, вабо тарқалганлиги ҳақидаги хабарни айтдилар.\nҲазрати Умарнинг вабо ҳақида кишиларга маслаҳат қилишларидан у киши бу ҳақдаги Пайғамбаримиз соллоллоҳу алайҳи васалламнинг ҳадиси шарифларидан бехабар бўлганлари учундир. Агар ҳазрати Умар ҳадисни билганларида ҳеч кимга маслаҳат солмай унга амал қилишга ўтар эдилар. Аксига олиб маслаҳатга чақирилганлар ҳам ҳадисдан бехабар эканлар.\nДемак, аввал муҳожирлар, кейин ансорийлар-аҳли Мадиналар турар эканлар. Абдуллоҳ ибн Аббос розияллоҳу анҳу ўз ривоятларини давом этдирадилар.\n«Албатта, мен тонг чоғида уловимни минурман» деди».\nШомнинг волийси бўлган улуғ саҳобий Абу Убада ибн ал-Жарроҳ розияллоҳу анҳунинг бундоқ оғир гап айтишларидан аччиқлари чиққани билиниб турибди. У киши ҳазрати Умарга шундоқ гапиришга ҳадди сиғадиган улуғ зот эдилар.\nҲазрати Умарнинг нима учун бундоқ деганларини тушинтириш учун Абдуллоҳ ибн Аббос розияллоҳу анҳу орага ўз гапларини қўшиб баён бермоқдалар:\nҲазрати Умар Абу Убайда ибн ал-Жарроҳ розияллоҳу анҳунинг ҳурматларини қилиб у кишига хилоф бўладиган гапларни айтишдан ўзларини тийиб юрар эдилар. Энди эса кўпчиликни олдида у киши билан тотишишга мажбур бўлмоқдалар. У киши Абу Убайда розияллоҳу анҳуга жавоблари давомида яна шуларни айтдилар:\nСен менга, «Аллоҳнинг қадаридан қочибми?!» деб таъна қилмоқдасан. Лекин бу ерда Аллоҳнинг қадаридан қочиш йўқ. Қочиш бўлса ҳам биридан иккинчисига қочиш бор.\n«Айтгинчи, агар сенинг туяларинг бўлсаю улар икки бўлинган бир водийга тушсалар. Бўлакларнинг бири серҳосил бўлсаю, бошқаси қуруқ бўлса, ҳосилдорида боқсанг ҳам Аллоҳнинг қадари ила боқасан, қуруғида боқсанг ҳам Аллоҳнинг қадари ила боқасан. Шундай эмасми?!» деди».\nЁки бир томонда боқиш Аллоҳнинг қадари ила бошқасида боқиш Аллоҳнинг қадаридан ташқарида бўладиган бўлса шуни айт. Ҳаммаси ҳам Аллоҳнинг қадари. Бизнинг ҳозир қилаётган ишимиз ҳам шунга ўхшаш. Бунинг учун сен хафа бўлма.\nШунинг учун бу масала бўйича бўлиб ўтган воқеъалардан бехабар эди. Келганидан сўнг гапнинг ҳақиқатининг англаганидан сўнг дарҳол,\n«Қачон унинг бирор ерда борлиги ҳақида эшитсангиз, у томон борманг. Қачон сиз турган ерда у воқеъ бўлса, ундан қочиб чиқмангиз», деганларини эшитганман», деди».\nТамом иш ҳал бўлди. Ортиқча масалаҳатга ҳам, тотишувга ҳам ҳеч қандай ўрин қолмади.\nУшбу қисса жуда ҳам машҳур. Уни турли китобларда турли муносабатлар ила келтирилади. Бунда шўро-маслаҳат, ақийда-қадар масаласи, давлат бошлиғи ва волий ҳамда амирларнинг муомаласи ва шунга ўхшаш кўпгина масалалар бор.\nМана, Шомга сафар қилганларида бу масалалардан бирига дуч келинди. Пайғамбаримиз соллоллоҳу алайҳи васалламнинг бу борадаги ҳадиси шарифни ҳаётга татбиқ қилиш шу ердан бошланди. Ислом давлатиниг қайси жойида юқумли хасталик чиқадиган бўлса ўша ерга ташқаридан биров кирмайдиган, у ердан ташқарига биров чиқмайдиган бўлди.\nШомда вабо тарқалаётгани ҳаммаёқда шов шуб бўлганда Абу Убайда розияллоҳу анҳу халифа Умар ибн Хаттоб розияллоҳу анҳудан қуйидаги амрни олдилар:\n«Менинг менга бир ҳожатим чиқиб қолди. Сенда бошқа мен учун уни ҳал қила олмайди. Агар ушуб мактубим сенга кечаси етиб борса, тонг отмасдан мен томонга йўл олишингни талаб қиламан. Агар ушуб мактубим сенга кундузи етиб борса, кеч бўлмасдан мен томонга йўл олишингни талаб қиламан».\n«Амирулмўмининнинг менга тушган ҳожатини билдим. У киши боқий эмас кимсани боқий қилмоқчи», дедилар.\nСўнгра тубандаги мактубни ёздилар:\n«Эй мўминларнинг амири, менга тушган ҳожатингни билдим. Мен мусулмонлар лашкари ичидаман. Уларга етган нарсадан ўзимни четга олмоқчи эмасман. Аллоҳ менинг ва уларнинг ҳақида Ўз ҳукмини қилмагунча улардан ажрамоқчи эмасман. Қачон сенга ушуб мактубим етиб борса, мени талабингдан ҳалол қил. Менга қолишга изн бер».\nҲазарти Умар мактубни ўқиб, қаттиқ йиғладилар. У кишининг атрофида турганлар:\n«Йўқ. Лекин ўлим унга яқинлашибди», дедилар у киши.\nАбу Убайда ибн Жарроҳ розияллоҳу анҳу анҳу одамлар орасида юриб уларни сабрга даъват қилар эдилар. Охири дард у кишининг ўзларига ҳам хуруж қилди. Синчалоқларига кичкина бир нарса чиқди.\nОдамлар у кишига тасалли бермоқчи бўлиб, ҳеч нарса эмас, дедилар.\nУ киши бўлса, Аллоҳдан умидим бор шунга ҳам барака берса ажаб эрмас, дедилар.\nОхири у киши хаста бўлиб ётиб қолдилар.\n«Абу Убайда ибн Жарроҳ розияллоҳу анҳу Урднда вабога чалинганида-қабри ўша ерда-ўша ерда ҳозир бўлган мусулмонларни чақириб:\n«Мен сизларга бир васият қиламан. Агар уни қабул қилсангиз яхшиликда бардавом бўлурсизлар; Намозни ўқинглар. Закотни беринглар. Рамазон ойи рўзасини тутинглар. Садақа қилинглар. Ҳаж қилинглар. Умра қилинглар. Бир бирингизга насиҳат қилинглар. Амирларингизга насиҳат қилинглар, уларни алдаманглар. Дунё сизни ҳалок қилмасин. Агар бир одам минг йил яшаса ҳам, албатта, менининг сиз кўриб турган ҳолимга тушиши бор. Аллоҳ бани одамга ўлмини ёзгандир. Улар ўларлар. Уларнинг энг фаросатлиси ўз Роббисига итоаткорроқ бўлгани ва қайтар куни учун кўпроқ амал қилганидир. Вассалому алайкум ва раҳматуллоҳи! Эй Муоз одамларга намоз ўқиб бер».\nМуоз ибн Жабал розияллоҳу анҳу жанозани ўқишдан олдин қуйидаги хутбани қилидлар:\n«Эй одамлар гуноҳларингиздан Аллоҳга тавба қилинг! Қайси бир банда ўз гуноҳидан тавба қилган ҳолида Аллоҳга рзбарў бўлса, уни мағфират қилиш Аллоҳнинг зиммасида бўлади. Кимнинг қарзи бўлса, уни адо қилсин. Чунки, банда қарзига гаровдир. Ким ўз биродари билан аразда бўлса, учрашиб сулҳ қилсин. Усулмон учун ўз биродари билан уч кундан ортиқ аразлашиш мумкин эмас. Эй мусулмонлар! Сизлар бир кишида фожъага учрадингиз. Мен унда кўра қалби яшхироқ, ймонликдан узоқроқ, кўпиликка хайрни яхши кўрадиганроқ ва уларга насиҳатгўйроқ одамни кўрганман дея олмайман. Унга раҳмат сўранглар ва жанозасини ўқигани туринглар».\nУ киши розияллоҳу анҳунинг қабрлари Урдунда. Ушбу сатрлар котиби фақир банда ҳам зиёрат қилганлардандир.\nАбу Убайда ибн Жарроҳ розияллоҳу анҳунинг вафотлари ҳақидаги хабар ҳазраи Умар розияллоҳу анҳуга етганда қаттиқ йиғладилар ва узоқ дуо қилдилар.\nУмар ибн Хаттоб розияллоҳу анҳу ўзларига қилинга суиқасддан сўнг ётганларида одамлар ўзларидан кейинги халифани ким бўлишини сўраганларида:\n«Агар Абу Убайда ибн Жарроҳ тирик бўлганида ўшани халифа қилар эдим. Агар Роббим мендан у ҳақида сўраса, Аллоҳнинг амийнини ва Унинг Расулининг амийни халифа қилиб қўйдим», дер эдим», дедилар.\nҲазрат Абу Бакр Сиддиқ розияллоҳу анҳу Маккадаги Қ..\nМаккадан Шомга кетадиган карвонлар ўтадиган Виддан..


ЎзА - АҚШнинг Афғонистон бўйича навбатдаги қарори нимани англатади?\nАҚШнинг Афғонистон бўйича навбатдаги қарори нимани англатади?\nРоссия Федерацияси президентининг Афғонистон бўйича махсус вакили, Осиё иккинчи департаменти раҳбари Замир Кабулов АҚШ давлат котиби Майка Помпеонинг Афғонистонга кўрсатилаётган молиявий ёрдам бир миллиард долларга қисқартирилиши хусусидаги сўзларини Россия ушбу мамлакатга босим ўтказиш воситаси сифатида қабул қилиш мумкинлигини билдирган.\nЁдингизда бўлса, бу ҳақда Помпео ҳафта бошида, Афғонистонга сафаридан сўнг, аниқроғи "инклюзив ҳукумат" тузиш тўғрисидаги келишув барбод бўлгач баёнот берганди.\n"Босимнинг айни воситаси ҳар икки томонга, яъни Помпео яраштира олмаган Ашраф Ғани ва Абдулла Абдуллага қаратилган. Афтидан, улар билдирилган таклифларни қабул қилишмаган. Демак, бу ўзига хос тутақиш ифодаси". – Кабуловнинг бу сўзларини келтиради “РИА Новости”.\nСиёсатчининг сўзларига кўра, АҚШ томонидан танланган йўл қанчалик тўғри эканлигини фақат келажак кўрсатади.\nКабуловнинг таъкидлашича, Россия ТИВ ўз навбатида Афғонистон Ислом Республикасидаги барча масъул сиёсий кучлар вакилларини келишмовчиликларни четга суриб қўйиб, жаҳон ҳамжамияти томонидан умумий қабул қилинган маъмуриятни шакллантиришга чақиради.\nБундан ташқари Россия Ташқи ишлар вазирлиги АҚШнинг, Помпео айтганидек, Афғонистондан ўз қўшинларини олиб чиқишда давом этишини қўллаб-қувватламоқда. Кабулов ўз сўзларига қўшимча қилиб, Қўшма Штатлар АҚШ ва Толиблар ўртасида Доха шаҳрида эришилган келишувлар асосидаги мажбуриятларини бажаришда давом этиши "ақл билан иш тутиш" эканини айтган.\nАввалроқ Помпео Қатар пойтахтида "Толибон" радикал ҳаракати сиёсий идораси вакили ва ҳаракатнинг бош келишувчиси мулла Бародар Охунд билан учрашганди. Ўшанда томонлар АҚШ ва "Толибон" ўртасида келишувни амалга ошириш ва зудлик билан асирларни озод қилиш масаласини муҳокама қилишган эди. Қолаверса, АҚШ давлат котиби Қўшма Штатлар Афғонистондан ўз қўшинларини "белгиланган муддатларда" олиб чиқишда давом этишини ваъда қилганди.\nАҚШ ва Афғонистондаги "Толибон" ҳаракати жорий йилнинг 29 февраль куни Қатарда тинчлик битимини имзолаган. Мазкур ҳужжат америка қўшинларининг афғон заминидан олиб чиқиб кетилиши ва ички афғон мулоқоти бошланишини назарда тутади.\nТомонлар ўртасидаги келишувга мувофиқ, АҚШ 135 кун мобайнида Афғонистондаги ҳарбийлари сонини 12 мингдан 8,6 минг кишига камайтириши зарур. Шундан кейин, агар толиблар зўравонлик ҳаракатларини тўхтатадиган бўлса, Америка ва НАТОга қарашли барча кучлар 14 ой давомида мамлакатни тарк этади.\nҚисқаси, ушбу битим "доимий ва ҳар томонлама ярашув"ни кўзда тутади. "Толибон" ва Афғонистон ҳукумати ўртасидаги келишувлар ички афғон мулоқоти доирасида олиб борилади. Мазкур мулоқот йўлга қўйилгач, "Толибон" БМТ Хавфсизлик кенгаши билан ўз аъзоларини санкциявий рўйхатлардан чиқариш бўйича ҳамкорликни бошлайди. Бу воқеалар 2020 йилнинг май ойи охирларига бориб рўй бериши мумкин.\nДарвоқе, хабарда АҚШ томонидан толибларнинг ўққа тутилиши тинчлик битими қоидаларининг бузилиши сифатида баҳоланган.


Электрон ҳисоблаш қурилмалари билан жиҳозланган сайлов участкаларидан олинган маълумотларга кўра Сооронбай Жээнбеков 52% овоз билан етакчилик қилмоқда. 15.10.2017, Sputnik Ўзбекистон\n19:42 15.10.2017 (янгиланди: 19:53 15.10.2017)\nЭлектрон ҳисоблаш қурилмалари билан жиҳозланган сайлов участкаларидан олинган маълумотларга кўра Сооронбай Жээнбеков 52% овоз билан етакчилик қилмоқда.\nТОШКЕНТ, 15 окт – Sputnik. Бугун Қирғизистонда президент сайлови бўлиб ўтди. Айни дамда Қирғизистон марказий сайлов қўмитаси сайловнинг дастлабки натижаларини эълон қилди.\nХабарда айтилишига кўра, ушбу натижалар электрон ҳисоблаш қурилмалари билан жиҳозланган сайлов участкаларидан автоматик равишда олинган маълумотларга асосланган. Якуний натижалар барча бюллетенлар ҳисоблаб чиқилганидан кейин эълон қилинади.\nДастлабки ҳисоб-китоблар қуйидаги натижани кўрсатган: Сооронбай Жээнбеков — 52,77 %, Омурбек Бабанов — 35,62 %, Адахан Мадумаров — 6,54 ва Темир Сариев — 2,82% овоз тўплашга муваффақ бўлишган.\nҚолган барча номзодлар 1%дан кам овоз тўплашган. Сайловчиларнинг 0,62 %и — ҳаммага номзодларга қарши овоз берган.\nМарказий сайлов қўмитаси расмий хабарларига кўра, 3 025 768 нафар фуқаро Қирғизистон президент сайловида иштирок этиш ҳуқуқига эга бўлган. Сайлов куни соат 17:00 ҳолатида ушбу фуқаролардан 40%, яъни 1 213 803 нафари сайловда иштирок этган.


Жаҳон банки Ўзбекистон ЯИМнинг 8 фоиздан 7,8 фоизга пасайишини прогноз қилди\n21:56 / 12.05.2017\nЖаҳон банки Европа ва Марказий Осиё мамлакатларида иқтисодиётнинг ҳолатига доир маърузаси билан бўлишди. Унга кўра, 2017 йилда Ўзбекистон ЯИМ ўсиши бироз секинлашади - 2016 йилда ЯИМ ўсиши 8 фоиз бўлган бўлса, жорий йилда бу кўрсаткич 7,8 фоизни ташкил қилади.\nМаърузада шунингдек мамлакатдаги инвестицияларнинг 9,5 фоизга ўсгани қайд этилган. Экспорт ҳажмининг ўсиши кимёвий моддалар, автомобиллар, олтин ва хизмат кўрсатиш соҳаси ҳиссасига тўғри келиши, газ, металл ва пахта экспорти эса камайгани таъкидланади. Маърузада Ўзбекистон импорти қисқаргани алоҳида қайд этилган.\nҲукуматнинг мамлакат иқтисодиётини қўллаб-қувватлаш мақсадида иш ҳақи, инвестиция ва трансфертларни оширгани, тадбиркорлар учун солиқларнинг қисқартирилиши каби омиллар келтирилган.\nМаърузада шунингдек 2016 йил охиридаги сайловлар мамлакатдаги сиёсий барқарорликни сақлаб қолгани таъкидланади. 2017 йилнинг "Халқ билан мулоқот йили" дея эълон қилингани, мамлакатда олиб борилаётган модернизациялаш ишлари Ўзбекистоннинг янада фаровон давлат бўлиши учун хизмат қилишига ишонч билдирилган.\nЖаҳон банки 2017 йилда Еврооосиё иқтисодий иттифоқида (ЕОИИ) энг юқори ЯИМ Қирғизистонда бўлишини прогноз қилмоқда. 2016 йил якунларига кўра, Қирғизистонда ЯИМ ўсиши 3,8 фоизни ташкил қилган. 2017 йилда эса бу кўрсаткичнинг 3,4 фоизгача камайиши тахмин қилинмоқда. Бунга олтин қазиб олишнинг режага мувофиқ камайтирилиши сабаб бўлиши кўрсатилади, бироқ иқтисодиётнинг бошқа соҳалари ўсиши қайд этилган.\nШундай бўлса-да, Марказий Осиё мамлакатлари орасида Қирғизистоннинг ўсиш кўрсаткичлари энг кам. Жумладан, Ўзбекистоннинг ЯИМ ўсиши 8 фоиздан 7,8 фоизга, Тожикистоннинг ЯИМ ўсиши эса 6,5 фоиздан 5,5 фоизга қисқариши айтилади. Жаҳон банки прогнозига кўра, Марказий Осиёда ўсиш кўрсаткичлари пасаймайдиган ягона давлат Туркманистон бўлади - унинг ЯИМ 6,2 фоиздан 6,3 фоизга ўсади.\nЎзбекистон Жаҳон банки прогноз


Brexit яна кечикмоқда. Жонсон Брюсселга имзосиз мактуб юборди\nБуюк Британия бош вазири Борис Жонсоннинг мамлакатни 31 октябрда Европа Иттифоқидан олиб чиқиш режаси чиппакка чиқмоқда. У 19 октябрь куни Брюсселга мактуб жўнатиб, Brexit'ни 2020 йил 31 январгача кечиктиришни илтимос қилишга мажбур бўлди.\nФото: Associated Press / Kirsty Wigglesworth\nҚироллик ҳукуматидаги манбага таяниб Reuters берган хабарга кўра, Жонсон парламент талаби билан мажбуран Евроиттифоққа юборган расмий хатини имзоламаган.\n«Самимият билан, Буюк Британия ва Шимолий Ирландия Бирлашган Қироллиги бош вазири», деб якунланган мактубда Борис Жонсоннинг исми-шарифи ҳам, унинг имзоси ҳам йўқ.\nХатда айтилишича, агар ҳукумат ва парламент ЕИдан чиқиш бўйича келишувни эртароқ ратификация қила олса, у ҳолда Brexit жараёни 31 январдан олдинроқ якунланади.\nЎз навбатида, Еврокенгаш раиси Дональд Туск Лондондан Brexit`ни кечиктириш бўйича сўров олганини тасдиқлади. «Энди ЕИ етакчилари билан бунга қандай реакция билдириш масаласида маслаҳатлашишга киришаман», – деб қайд этди у.\nМаълум бўлишича, Борис Жонсон Дональд Тускка йўллаган имзосиз расмий сўровга илова қилиб, шахсий хат ҳам жўнатган ва унда мазкур кечиктиришга қарши эканини таъкидлаган.\n«Мен бош вазир бўлишим биланоқ ўз позициямни аниқ билдирганман. Буни бугун [19 октябрь] парламентда яна такрорладим. Мен ва ҳукумат жараённи яна ҳам кечиктириш Буюк Британия, ЕИдаги ҳамкорларимиз ва ўртамиздаги муносабатларга салбий таъсир кўрсатади, деб ҳисоблаймиз», – дея Жонсоннинг шахсий хатидан парча келтирди The Guardian.\nЖонсоннинг Тускка йўллаган шахсий хати / Фото: Downing Street / AP\nЭслатиб ўтамиз, шанба куни Британия парламенти бош вазирга Brexit`ни кечиктириш бўйича Евроиттифоққа сўров жўнатиш мажбуриятини юклаган эди. 322 депутат буни ёқлаб овоз берди, қаршилар сони 306 нафарни ташкил қилди.\nШунга қарамай, Борис Жонсон жараённи 31 октябргача тугатиш учун қўлидан келган барча ишни қилишини айтганди.\n«Мен ЕИ билан кечиктириш масаласини муҳокама қилмайман ва ҳеч қандай қонун мени бундай қилишга мажбур қила олмайди», – деганди ҳукумат раҳбари жамоатчилик палатасида чиқиш қилиб.\nУнинг ушбу қатъий баёнотига Шотландия миллий партияси етакчиси Иан Блэкфорд муносабат билдириб, «бош вазир ўзини қонундан ҳам юқори деб ўйлаётгани»ни айтганди. «Бош вазир, сизни суд кутмоқда», – деганди депутат.\nМаълумот учун, Европа Иттифоқининг ўтган ҳафтадаги саммитида Brexit шартлари бўйича келишувга эришилган эди. Аммо Британия парламенти бу келишувни ратификация қилишни рад этди, айрим депутатлар уни собиқ бош вазир Тереза Мэй тузган келишувдан ҳам ёмонроқ деб айтишди.


Танакан EGb761 – medu.uz – Дорилар ҳақида маълумотлар ўзбек тилида\nHome Йўриқномалар Танакан EGb761\nПрепаратнинг савдо номи: Танакан® EGb761\nфаол модда: 40 мг 24% гинкго гликозидлари ва 6% гинкголидлар-билобалидлар сақловчи стандартланган гинкго билоба экстракти (Egb 761).\nёрдамчи моддалар: натрий сахарини, эрувчи апельсинли эссенция, эрувчи лимонли эссенция, 95% ли этил спирти, тозаланган сув.\nТаърифи: сувда эритилганида деярли тиниқ, хушбўйлаштирилган эритма берувчи, жигаррангроқ-зарғалдоқ рангли ўзига хос ҳидли эритма.\nФармакотерапевтик гуруҳи: деменцияларни даволаш учун бошқа препаратлар.\nАТХ коди: N06DX02\nҲужайралардаги моддалар алмашинуви жараёнлари, қоннинг реологик хусусиятларига ва микроциркуляция, шунингдек, қон томирларнинг вазомотор реакцияларига таъсир қилувчи ўсимлик препарати. Препарат бош мия қон айланишини ва бош миянинг кислород ва глюкоза билан таъминланишини яхшилайди.\nБарча қон томирлар тизимига: артериялар, веналар, капиллярларга қон томирларни бошқарувчи таъсирга эга.\nҚон оқимини яхшиланишига ёрдам беради, эритроцитларнинг агрегациясига тўсқинлик қилади (anti – sludge effect).\nТромбоцитларнинг фаоллашиш омилига (anti – PAF effect) тормозловчи таъсир кўрсатади.\nМетаболик жараёнларни нормаллаштиради, тўқималарга антигипоксик таъсир кўрсатади.\nЭркин радикалларнинг ҳосил бўлишига ва ҳужайра мембраналари липидларининг перекисли оксидланишига тўсқинлик қилади.\nБош мия даражасида ҳам, периферияда ҳам яққол шишга қарши таъсир кўрсатади.\nНейромедиаторларнинг (норадреналин, допамин, ацетилхолиннинг) ажралиб чиқишига, қайта қамраб олинишига ва катаболизмига ва уларнинг мембрана рецепторлари билан боғланиш қобилиятига таъсир қилади.\nтурли генезли когнитив ва нейросенсор танқислик (Альцгеймер касаллиги ва турли этиологияли деменциялардан ташқари);\nоёқларнинг сурункали облитерирловчи артериопатияларидаги ўзгариб турувчи чўлоқлик (Фонтейн бўйича 2 даража);\nтомир генезли кўришни бузилишлари, унинг ўткирлигини пасайиши;\nэшитишни бузилиши, қулоқларда жаранглаш, асосан томир генезли бош айланиши ва координациянинг бузилиши;\nРейно касаллиги ва синдромида қўлланади.\nИчга, 1 дозадан (1 мл) ичга қабул қилиш учун эритма суткада 3 марта овқатланиш вақтида. Берилган пипетка-дозаторни ишлатинг: 1 доза = 1 мл эритма. Ичга қабул қилиш учун эритмани олдиндан ½ стакан сувда эритиш керак.\nДаволаш курсининг давомийлига 1 ойдан 3 ойгачани ташкил қилади.\nПедиатрия амалиётида препарат 6 ёшдан бошлаб қўлланади.\n– овқат ҳазм бўлишини бузилишлари;\n– тери аллергик реакциялари;\n– бош оғриқлари.\nИчга қабул қилиш учун эритма этил спиртини сақлаши туфайли (1 дозада 0,45 г), гипертермия, тери қопламларининг гиперемияси, қусиш, юракнинг тез уриши каби реакцияларнинг пайдо бўлиши мумкинлиги сабабли, қуйидаги гуруҳ дори препаратлари билан бир вақтда қабул қилишдан сақланиш керак:\n– цефалоспорин антибиотиклари (цефамандол, цефоперазон, латамоксеф);\n– антидиабетик қандни пасайтирувчи сульфаниламидлар (хлорпропамид, глибенкламид, глипизид, толбутамид);\n– фунгицидлар (гризеофульвин, кетоконазол);\n– 5-нитроимидазоллар (метронидазол, орнидазол, секнидазол, тинидазол);\n– цитостатиклар (прокарбазин);\nОгоҳлантириш: ушбу препаратда сақланувчи спирт 57 ҳажм % ни, яъни ҳар бир қабул қилинаётган доза (1 доза) 0,45 г спиртни ташкил қилади.\nҲолатнинг яхшиланишини биринчи белгилари даволаш бошланганидан кейин 1 ой ўтгач намоён бўлади.\nАвтомобил ва мураккаб механизмларни бошқариш қобилиятига таъсири\nПрепаратнинг дозасини ошириб юборилиш ҳоллари номаълум.\n30 мл дан препарат буралувчи оқ рангли пластик қопқоқли шиша флаконга жойланади. Флакон сиғими 1 мл, пипетка-дозатор билан комплектда пластик контейнерда давлат ва рус тилларидаги қўллаш бўйича йўриқномаси билан бирга картон қутига жойланади.


Оксфорд университети тадқиқотчисининг ҳайратлари...\nСамарқанд давлат университетида фаолият кўрсатаётган Англиянинг Оксфорд университети тадқиқотчиси Бенжамин Шаркей:\n- Болалигимдан тарих фанига қизиқаман. Айниқса, Ўрта Осиё тарихи, маданиятини ўрганиш ва бу ҳақда диссертация ёқлаш менинг орзуим. Амир Темур, Мирзо Улуғбек каби буюк инсонлар етишиб чиққан Самарқанд нафақат Ўзбекистон, балки Марказий Осиёнинг юрагида жойлашган экан. Самарқанд қадимда ва ҳозир ҳам сиёсий, маданий ва илм-маърифат маркази эканлигига гувоҳ бўлдим. Шаҳрингизда ёшларга тарих жуда ҳам яхши ўргатилар экан. Мактаб ўқувчиларининг ўз бобокалонлари ҳақида маълумотга эгалиги қувонарли ҳолат.\nСамарқанднинг довруғи Амир Темур даврида ўзининг энг юқори чўққисига чиққанини тарихдан биламиз. 3 курс бакалавр босқичида таҳсил олаётган пайтимда мен Амир Темур ҳақида тадқиқот олиб борган эдим. Шундан кейин бу ўлкага бўлган қизиқишим янада ортган.\nАйни кунларда университетингизда “IX-XIV асрларда Марказий Осиё” мавзусида илмий тадқиқот олиб боряпман. Шу билан биргаликда СамДУ тарихи ҳам мени бефарқ қолдирмади. Самарқанд давлат университети Мирзо Улуғбек мадрасасининг давомчиси, деб бемалол айтиш мумкин. Бу даргоҳдан ўз даврининг етук олимлари, айниқса кўплаб аниқ фанлар соҳасидаги мутахассислар етишиб чиққан.\nШунингдек, тадқиқотим юзасидан Ургут туманида ҳам бўлдим. Ўзбекистонда бундай жаннат бор деб ўйламаган эдим. У ердаги тоза ҳаво ва мусаффолик кишига ором бағишлайди. Илҳом чақиради.\nХорижлик бир кузатувчи сифатида айтадиган бўлсам, Ўзбекистон ҳозирги кунда илм-фан учун ўзини очмоқда. Ўйлайманки, бу жуда ҳам муҳим. Юртингизда ҳар бир соҳага илм олиб кирилса, ривожланиш ҳозиргидан ҳам тезлашиб кетади.\nБу ердаги одамлар шундай меҳмондўст ва самимийки, мен Самарқандга диссертациям ҳимоясидан сўнг яна келишни ва талабаларга дарс беришни ният қилдим.\nЎзбекистон янгиликлари » Жамият » Оксфорд университети тадқиқотчисининг ҳайратлари...


«Келажак сари» халқаро мусобақаси. «Бунёдкор»га тенг келадиган топилмади!\nСалкам бир ҳафта давом этган «Келажак сари» халқаро мусобақаси ўз якунига етди. Турнирда 20та жамоа 4та гуруҳда ғолиблик учун кураш олиб борди. Мусобақада вилоят академияларидан ташқари, қўшни Қирғизистон ва Қозоғистондан ҳам жамоалар иштирок этди. Низомга кўра, турнирда 2001 йилда туғилган болалардан иборат жамоалар қатнашиши керак эди. «Бунёдкор» академиясининг мазкур ёшдаги тарбияланувчилари асосан ўринбосарлари таркибида тўп суриши боис, «Келажак сари»да Сергей Чигодаев мураббийлигидаги 2002 йилги таркиб қатнашди.\nГуруҳда Сирдарё (4:1) ҳамда Қашқадарё (4:0) вилояти академияларини йирик ҳисобларда мағлуб этган «қалдирғочлар» Фарғона (1:1) билан дуранг ўйнади ва гуруҳ босқичини биринчи ўринда якунланди. Низомга кўра, ўз гуруҳларида биринчи ўринни эгаллаган жамоалар финал йўлланмаси учун ярим финалда майдонга тушиши керак эди. Ярим финалда Сергей Чигодаев шогирдлари «С» гуруҳини биринчи ўринда якунлаган «Локомотив» футбол академияси тарбияланувчиларига қарши саф тортди. Ўйинда рақибдан катта устунликка эга бўлган «қалдирғочлар» буни ҳисобда ҳам акс эттиришди – 3:0. Ярим финалнинг иккинчи жуфтлигида Андижон вилояти футбол академияси тарбияланувчилари «Чиғатой»ни «таслим этди – 6:0.\nКеча бўлиб ўтган финал учрашуви анчагина қизиқарли кечди. Буни ўйин тақдирини ягона гол ҳал қилганидан ҳам билса бўлади. Отабек Жўрақўзиев иккинчи бўлимда ўйин тақдирини ҳал қилган гол муаллифига айланди. Шу тариқа ўзбек футболи тарихида илк бор ўтказилган Республика академиялари ўртасидаги мусобақада «Бунёдкор» тарбияланувчиларига тенг келадигани топилмади!\nШунинг ўзиёқ «Бунёдкор» академиясида ишлар тўғри йўлга қўйилганидан дарак беради!\nШунинг ўзиёқ «Бунёдкор» академияси ўзбек футболига керак эканлигидан дарак беради!\nШунинг ўзиёқ «Бунёдкор» академияси Республикада биринчи рақамли эканлигидан дарак беради!\n«КЕЛАЖАК САРИ» ХАЛҚАРО МУСОБАҚАСИ\n«АНДИЖОН БЎФМ» - «БУНЁДКОР» - 0:1 (0:0)\n19 май. Тошкент. ЎФА майдони.\nБош ҳакам: Рустам Лутфуллин.\n«Андижон БЎФМ»: Жасур Собиров, Жавоҳир Ортиқмирзаев, Сардор Маъруфжонов, Қувонч Келдибоев, Озод Қаҳҳоров, Обид Ғуломжонов, А.Абдураҳимов, Н.Нуриддинов, Ислом Неъматов, Сардор Козимбеков, Лазиз Иброҳимов.\nЗахирадагилар: А.Азизуллаев, Сирож Абдуманнопов, Умид Абдураҳмонов, Илҳом Ғуломов, М.Давронов.\n«Бунёдкор»: Мўминмирзо Қодиров, Сардор Абдурашидхўжаев, Фаррухбек Мухторов, Қуддусбек Аъзамов, Жасурбек Абдулбеков, Муҳаммадқодир Аҳадов, Муҳаммадюсуф Носиров, Асаджон Азимжонов, Абдурауф Бўриев, Сирож Башриддинов, Отабек Жўрақўзиев.\nЗахирадагилар: Миразиз Усмонов, Аббос Аширалиев, Сардорбек Олимов, Лазизхон Мўйдинов, Собир Норбоев, Жалолиддин Содиқов, Глеб Харин.\nГол: Отабек Жўрақўзиев.


Карантин вақтида фойдали портал ишга тушди\n10.04.2020 21:48 0 2234\nАхборот технологиялари ва коммуникацияларини ривожлантириш вазирлиги UZINFOCOM ягона интегратори ва IT-Парк билан биргаликда карантин вақтида кўпчилик учун фойдали бўлган Uydaqoling.uz портали ишга туширди.\nМазкур порталда аҳоли учун карантин режимида энг долзарб ва муҳим электрон хизматлар тақдим этилган.\nМазкур портал орқали уйдан туриб барча хизматлардан тўлақонли фойдаланиш мумкин. Uydaqoling.uz сайти орқали онлайн тарзда нонушта, тушлик, кечки овқатларга буюртмалар бериш ёки маҳсулотларни буюртма қилиш, тиббий маслаҳатлар, масофавий таълим олиш ва ҳоказо…\nҲозирги кунга қадар порталда 190 дан ортиқ хизматлар ўрин олган. Тақдим этилаётган интернет-хизматлар кенгайтириб борилмоқда.\nБундан ташқари, ҳар бир киши мустақил равишда янги хизматларни қўшиш учун махсус анкета орқали каталогга таклиф бериши мумкин.\nТехнология 30/11, 09:47


Бундеслига клублари коронавирусга қарши оммавий тестдан ўтказилади\n30 апрель, 2020, 11:11\nГерманияда футболни тиклашмоқчи.\nБундеслига мавсумни давом эттиришга тайёргарликни бошлаб юборди.\nKicker нашри тарқатган хабарга кўра, бугундан бошлаб Биринчи ва Иккинчи Бундеслига клублари футболчилари ва ходимлари коронавирусга қарши тестдан ўтишни бошлашади. Тез орада эса клубларга тўлиқ ҳажмда машғулотлар ўтказишга рухсат берилиши мумкин.\nАммо, хавф остида бўлган футболчилар билан нималарни амалга ошириш керак ва жамоада коронавирус аниқланган тақдирда, қайси протоколга амал қилиш кераклиги борасидаги саволларга ҳамон жавоб топилмаган.\nБундан аввалроқ, Бундеслига 9 май санасидан тикланиши ҳақида хабар берилган эди.


Тожикистондаги қор кўчкилари оқибатлари\n09:26 / 30.01.2017\nТожикистонда Душанбе-Хўжанд автомобиль трассасининг 51 км дан 71 км гача қисми 28 январдаги 40 та қор кўчкиси юз бериши сабабли тўсиб қолинди, 100 дан ортиқ машина йўлда қолиб кетган.\nОдамларни эвакуация қилиш учун Тожикистон Фавқулодда вазиятлар қўмитаси раҳбари ўринбосари, полковник Салимзода бошчилигида ишчи гуруҳ тузилган.\n28 ва 29 январларга ўтар кечаси ўтказилган ишлар натиижасида 500 киши, 30 та юк машинаси ва 60 та енгил машина эвакуация қилинган.\nБир киши бедарак йўқолган. Таъкидланишича, қидирув-қутқарув ишлари давом эттирилмоқда.\nЙўлларни тозалаш ва воқеа оқибатларини бартараф этиш учун йўлнинг икки четидан 6 та техника бирлиги ажратилган.\nКўчкилар содир бўлган жойларда аҳоли хавфсизлигини таъминлаш мақсадида ДАН ходимлари ва IRS компанияси йўл хизмати ходимлари қўйилган.\nДушанбе-Хоруғ-Мурғоб автомобиль йўлидаги вазият жиддий бўлиб қолмоқда. Фавқулодда вазиятларни бартараф этиш бўйича штаб тузилган ва кун бўйи фаолият кўрсатмоқда. Шу муносабат сабабли Фавқулодда вазиятлар ва фуқаролик мудофааси қўмитаси аҳолидан узоқ сафарларга, қор кўчки хавфи бор жойларга боришдан воз кечишни ҳамда огоҳ ва эътиборли бўлишни қаътиятлик билан сўрамоқда.\nҚўмитанинг маълум қилишича, охирги кунларда об-ҳаво илиқлашиши ва ёғингарчилик сабабли Ҳиссор тизмаси тоғларида, Тоғли Бадаҳшон автоном вилоятида, Душанбе-Хоруғ, Душанбе-Хўжанд, Душанбе-Жирғатол, Хоруғ-Мурғоб, Хоруғ-Ишкошим автомобиль йўлларида қор кўчкилари юз бериши хавфи сақланиб қолмоқда.\nТожикистон қор кўчкиси


ИнтерФУТБОЛ :: «Насиба»дан қочиб бўлмас...\n«Насиба»дан қочиб бўлмас...\nИспанияда 1та ўйин давомида бир футболчи икки марта майдондан четлаштирилди. Аввалига қўполлиги, кейин жанжал келтириб чиқаргани учун. Қанақасига? Гап шундаки, биринчи қизил карточка VAR аралашуви билан бекор қилинди ва футболчи майдонга қайтарилди. Бироқ «насиба»си экан, у тез орада яна «қизил» олди, барибир. Қуйидаги мақоласи айнан шу ҳақда...\nИспания Сегундаси (иккинчи дивизион)нинг навбатдаги турида «Фуэнлабрада» клуби ўз майдонида «Жирона»га қарши ўйнади. Бу жамоалар турнир жадвалида ёнма-ён бормоқда ва ҳар иккиси Примеро йўлланмасини тортиқ этадиган «плей-офф» раундига қўшилиш учун курашмоқда. Шу нуқтаи назардан қарасак, ўйин жуда муҳим эди. Қарангки, ҳар икки рақиб учун аҳамияти катта баҳсда кам кузатиладиган ҳолат рўй берди. Иккинчи бўлим ярмига яқинлашган паллада меҳмон жамоа - «Жирона» ўша машҳур Крис-тиан Стуани урган гол эвазига 1:0 ҳисобида олдинда бораётганди. Кейин мезбонлар ярим ҳимоячиси Маркес Креспо Кристобаль тажовузкор ҳаракатлангани туфайли қизил карточка олди. У чиндан ҳам, оёғини баланд кўтарганча рақибига ножоиз пешвоз чиққанди. Хуллас, футболчи айбини тан олиб, оҳиста кийиниш хонасига йўл олди. Бу вақтда эса VAR тизими ўртага тушиб, реферига вазият видеотакрорини қайта кўриб чиқишни тавсия этди. Натижада ҳакам экранга термулганча вазиятга бошқача баҳо берди. Яъни қарорини ўзгартирди - «қизил»ни «сариқ»қа алмаштиришни лозим топди. Кристобаль бу орада аллақачон кийиниш хонасига кириб кетишга улгурганди. Шу тариқа уни трибунаости биносидан ортга қайтаришга тўғри келди.\nЭнг қизиғи, ўйинга хоҳламайгина қайтган Кристобаль шу заҳоти рақиб билан яна тўқнашиб кетди. Ажабланадиган томони, яна биринчи вазиятда жабрланган ўша футболчи билан. Қолаверса, бу сафар майдонда озгина жанжал ҳам кўтарди. Оқибатда ҳакам Кристобалга иккинчи сариқ карточкани кўрсатиб, уни майдондан қайта четлаштирди. Энди шубҳасиз, соф виждон билан. Асосий факт шуки, Кристобаль VAR тизимининг «амнистия»сидан кейин майдонда атиги 16 сония (!) ҳаракатланди, холос. Ҳа, тақдирдан қочиб қутулишнинг иложи йўқ...\nЯкунда «Фуэнлабрада» 0:1 ҳисобини ўзгартиролмади. Эътиборли жиҳати, Ла Лига раҳбарияти бу воқеа видеоролигини ижтимоий тармоққа жойлаштиришни тақиқлаб қўйган бўлсада, ҳаммаси турли сайтларга чиқиб кетди. Кристобалга келсак, унинг жамоага панд берганини ёшлиги ёки тажрибасизлигига йўйиб бўлмайди. Зеро, бу футболчи 35 ёшда. Қолаверса, у фаолияти давомида турли мамлакатлар чемпионатларида тўп суриб, кўп нарсаларни кўрган. Ҳар ҳолда, Кристобалнинг меҳнат дафтарчасида Украина, Кипр, Греция, Янги Зеландия ва ҳаттоки, Индонезия клублари номи бор. «Фуэнлабрада» сафига эса 2016 йили қўшилган. Унинг рақиби - Алекс Гранель эса унча таниқли эмас, лекин «Жирона» билан Примеро ҳавосидан баҳра олган (2014 йилдан буён шу клубда ўйнамоқда). «Фуэнлабрада» айни пайт Сегунда турнир жадвалида 8-ўринни эгаллаб турибди.


● АҚШда давлат ҳамда хусусий пенсия тизимлари мавжуд. Бунинг натижасида америкаликлар бир эмас, учта пенсия билан таъминланишлари мумкин: давлат пенсияси, иш жойидан хусусий жамоавий пенсия ва шахсий пенсия ҳисобварағини очиш йўли билан хусусий шахсий пенсия.\n● Германиялик ҳар бир ишловчи фуқаро давлат пенсия жамғармасига ойлик иш ҳақининг 20,3%ини ташкил этадиган бадаллар тўлаши шарт. Ушбу сумманинг асосий қисмини иш берувчи тўлайди.\n● Хитойда пенсия ёши аёллар учун 50–55 ва эркаклар учун 60 ёш этиб белгиланган. Давлат хизматчилари пенсияни оддий ходимларга қараганда бир поғона юқори оладилар. Қишлоқ жойларда ишлаган кекса кишиларни қариндошлари боқади.\n● Японияда пенсия ёши 65 ёшни ташкил этади. Пенсияга бундан олдинроқ ҳам чиқиш мумкин, бироқ унда ойлик пенсия таъминоти 25%га қисқаради. 65 ёшга етгандан кейин пенсия миқдори ҳар йили 5%га кўпаяди. Ёлланма ходимлар базавий пенсия билан бир қаторда меҳнат, касб-кор пенсиясини ҳам оладилар.\nПрочитано: 1677 раз(а)


Роналду Португалия U-17 аёллар терма жамоасига кутилмаган совға тақдим этди ВИДЕО - 30 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 30 » Роналду Португалия U-17 аёллар терма жамоасига кутилмаган совға тақдим этди ВИДЕО\nРоналду Португалия U-17 аёллар терма жамоасига кутилмаган совға тақдим этди ВИДЕО\nПортугалия футболининг тирик афсонаси Криштиану Роналду юртдошларига махсус хат ёзди, дея хабар беради СА нашри.\n«Мен сизга «Mercurial Dream Speed» бутсаларини орзуингизга етишишни умид қилган ҳолда жўнатмоқдаман. Болалигимда оддий, аммо жуда ҳам аҳмоқона орзуим бўлган. Йўқ, бу ухлаб ётганингизда кўриладиган туш эмас эди. Бу шундай орзу эдики, сиз жуда хоҳлайдиган ва тунлари сизни уйғоқ бўлишингизга сабаб бўладиган орзулардан бири. Мен жаҳоннинг энг яхши футболчиси бўлишни хоҳлар эдим. Ҳаётимни шу орзуимга етишиш учун бағишладим, залда, футбол майдонида… Мумкин бўлган барча керакли ишларни бажарардим.\nОрзуга эга бўлиш жуда ҳам муҳим. Унга эришиш учун қаттиқ меҳнат қилиш эса бундан-да аҳамитяли. Орзуимни амалга оширдим ва умид қиламанки сиз ҳам буни қила оласиз. Мен уддаладимми, сиз ҳам бунинг уддасидан чиқасиз. Жаҳон чемпионатига йўлланма берувчи ҳал қилувчи босқичга йўл олганингиз билан табриклайман. Бор эътиборни бир мақсадга жамлаб, кўзларингизни кейинги муваффақият учун қаратинг. Омад тилайман ва ушбу бутсалардан роҳатланинг», – дея Криштиану Роналду хат билан бир қути тўла бутсаларни аёллар терма жамоасига совға қилди.\nЭслатиб ўтамиз, Португалия аёллар терма жамоаси (U-17) кейинги йили Ҳиндистонда бўлиб ўтадиган ЖЧ йўлланмасини қўлга киритиш учун Швецияда ўтказиладиган саралаш босқичида қатнашади.


Ашхободда VPN провайдерларига босим кучаймоқда\nЭркин маълумот алмашиш устидан қаттиқ назорат ўрнатилгани учун танқид қилинган Туркманистон расмийлари шу кунларда мустақил ахборот манбаларига кириш чекловларини янада кучайтирди, VPN дастурларини ўрнатувчи мутахассислар ва прокси-сервер фойдаланувчиларига босимни оширди.\nБу ижтимоий тармоқларда Туркманистон ҳукумати устидан танқидлар кучаяётган ва расмийлар Туркманистон бўйлаб интернет тезлигини пасайтиришга уринаётган бир пайтда содир бўлмоқда.\n«Озодлик» радиосининг Ашхободдаги мухбирининг хабар беришича, шу ҳафта бошидан шаҳар ҳокимияти фуқароларнинг смартфонларига VPN дастурларини ўрнатувчи, шунингдек, уларнинг хизматларидан фойдаланувчи мутахассисларни аниқлашга уринишларни кучайтирган.\n«VPN тармоғига уланганимдан сўнг мобил телефонимда интернет узилиб қолди. Икки кундан сўнг мени ҳеч қандай сабаб кўрсатмасдан маҳаллий милиция бўлимига чақиришди. Менга чақирув қоғози жўнатишларини сўрадим, лекин полициячи зудлик билан бўлимга келмасам, куч билан олиб кетаман, деб таҳдид қилиб, расмий ҳужжат беришдан бош тортди», — деди 30 ёшли пойтахтлик фуқаро.\n«Полиция бўлимига келганимда, мени хавфсизлик хизмати ходими кутиб турган эди. У менга VPN га уланганимда аниқ вақтни кўрсатди ва ундан нима учун фойдаланаётганимни сўради. Мен Youtubeга мусиқий видеоларни томоша қилиш учун кирганимни айтдим. Кейин у мендан ушбу дастурни ким ва қаерда ўрнатганлиги ҳақида тушунтириш хати ёзишимни талаб қилди, агар рад этсам, жавобгарликка тортаман, деб таҳдид қилди, — деди Сурай ва унинг хавфсизлигидан қўрқиб, исмини айтишга мажбур бўлганини айтди.\nБиз VPN ўрнатувчилар ҳам полицияга чақирилганини ва агар улар бу ҳақда яна қўнғироқ қилсалар, «ўзларини айблашлари» ҳақида огоҳлантирганини билиб олдик.\n«Милиция «текшириш» баҳонасида менинг мобил телефоним ва компьютеримни тортиб олди. Полиция бўлимида мендан фуқароларнинг телефонларига VPN ўрнатмаслигим ҳақида тилхат олишди. Охирги бир неча кун ичида полицияга яна ўнлаб уяли телефон усталари чақирилганини биламан», деди исмини ошкор қилишни истамаган уста.\nЭслатиб ўтамиз, Туркманистонда мустақил нашрларнинг веб-сайтлари, жумладан, «Озодлик» радиоси сайти, шунингдек, йирик ижтимоий тармоқлар доимий равишда блокланган. Фуқаролар VPN хизматларидан фойдаланишга мажбур. Шу билан бирга, ушбу мамлакатда интернет дунёдаги энг қиммат ва энг секин ҳисобланади ҳамда ягона провайдер “Туркментелеком” давлат компанияси ҳисобланади.\nТуркманистон интернет эркинлиги бўйича халқаро ҳисоботлар ва рейтингларда охирги ўринда. Интернетга алоқадор Comparitech нашри август ойи бошида эълон қилган ҳисоботга кўра, Туркманистон Шимолий Корея, Эрон, Хитой, Беларус ва Сурия билан бир қаторда интернетда цензура бўйича энг ёмон давлатлардан бири ҳисобланади.\nТуркманистонда интернетга кириш чекловлари ижтимоий тармоқларда Туркманистон ҳукумати, хусусан, президент Гурбангули Бердимуҳамедов сиёсатини танқид қилиш тез-тез учраган бир пайтда кузатилмоқда.


1. Корхонамиз ЯСТ тўловчиси бўлгани ҳолда, марказлашган манбалар ҳисобидан ташкиллаштирилган тендерда ютиб олинган шартнома асосида ўзи ишлаб чиқарган(лоток) маҳсулотларни ДУКга ҚҚС билан сотиши мумкинми? 2. Агар мумкин бўлса ҳисоб-китоб қандай тартибда юритилади?\nСув хўжалиги объектларида таъмирлаш ишларини амалга ошириш учун «Сирдарё сув қурилиш инвест» ДУК томонидан ташкиллаштирилган - лоток тармоқларини реконструкция қилиш ишларини амалга ошириш бўйича ўтказилган тендерда ғолиб чиққан қурилиш ташкилотларига лоток маҳсулотини етказиб бериш учун тендер эълон қилди. Ўтказилган тендерда корхонамиз ғолиб чиқди. ДУК билан маҳсулот етказиб бериш шартномасини туздик (ҚҚС солиғи билан). Корхонамиз темир-бетон маҳсулотлари ишлаб-чиқариш фаолияти билан шуғулланади. Корхонамиз ягона солиқ тўлови тўловчиси бўлиб хисобланади.\nОтвет от 04.10.2018\nСКнинг 349-моддасига кўра, солиқ солишнинг соддалаштирилган тартибини назарда тутилган солиқ тўловчиларда айрим умумбелгиланган солиқ ва мажбурий тўловларни тўлаш мажбурияти сақланиб қолади. Жумладан, марказлаштирилган манбаларни жалб қилган ҳолда танлов савдолари асосида қуриладиган объектлар бўйича қўшимча қиймат солиғини тўлайдилар.\nРеализация бўйича ҳисобварақ-фактура расмийлаштирганда ҚҚС суммасини ажратиб кўрсатинг. ҚҚС тўлдириш тартиби АВда 22.03.2013 йилда 2439-сон билан рўйхатга олинган ҚҚС ҳисоботи шаклида келтирилган.\nҚҚС суммаси солиқ солинадиган база ва солиқ ставкасидан келиб чиқиб ҳисобланг. ҚҚС ставкаси 20%ни ташкил этади. Солиқ солинадиган оборотлар ва солиқ солиш базаси тўғрисидаги маълумот СКнинг 35 ва 36 бобларида баён этилган.\nКирувчи ҳисобварақ-фактурада ажратиб кўрсатилган ҚҚС суммаси 4410 “Бюджетга солиқлар ва бошқа мажбурий тўловлар бўйича бўнак тўловлари” счётида ҳисобга олинади, чиқувчи ҳисобварақ-фактурада ажратиб кўрсатилган ҚҚС суммаси 6410 “Бюджетга солиқлар бўйича қарздорлик” счётида ҳисобга олинади.\nҚҚСни зачётга олиш СКнинг 39-бобига мувофиқ амалга оширилади.\nУмуман айтганда, ҚҚС ҳисоблаш тартибни ўрганиш учун СКнинг VII бўлимини ўзлаштириб олиш лозим.\nҚўшимча маълумот учун қуйидаги манбани кўринг:\n1. Капитал қурилишда марказлаштирилган манбалари деганда кайси маблағлар тушунилади? 2. Қурилиш махсулотларини сотиб олишда тўланган ҚҚС суммаси ҳисобга олинадими? СКнинг 349-моддасига киритилган ўзгартишга асосан ҚҚС қандай тартибда тўланади? 3. Агар махсулотларни ҳақиқатда сотиб олинган нархи танлов комиссиясига таклиф килинган нархларга нисбатан фарқланса бюджетга тўланиши лозим бўлган ҚҚС суммасига қандай таъсир этади? 4. ҚҚС ва ЯСТ тўловчи қурилиш ташкилоти ЯСТни қайси суммадан ва неча фоизда ҳисоблайди? 5. Осиё тараккиёт банки кредити асосида молиялаштириладиган қурилиш ишлари ҚҚСга тортиладими? 6. Танловда нархлар АҚШ долларида таклиф этилган бўлса, лекин ўша махсулотлар миллий валюта сўмда сотиб олинса ҚҚС қанақа тартибда ҳисобланади? 7. СКнинг 349-моддасига киритилган ўзгартишлар Субпудратчи қурилиш ташкилотларига нисбатан тадбиқ этиладими? 8. Мазказлаштирилган манбалари бўлмаган маблағлар ҳисобига амалга оширилган қурилиш ишларидан ҚҚС тўланадими?\nХусусий корхонамизнинг асосий фаолияти – қурилиш монтаж ишларини амалга ошириш (ОКОНХ-61110). Корхона кичик тадбиркорлик субъекти сифатида ЯСТ тўловчиси ҳисобланади. 2016 йил 27 декабрдаги ЎРҚ-417-сонли ЎзР Қонуни билан Солиқ кодексининг 349-моддасига киритилган ўзгартиришларга асосан, 2017 йил 1 апрелдан бошлаб ЯСТ тўловчилари қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича ҚҚС тўлаши лозимлиги белгиланган.... Далее\n1. 2017 йил 2-чорак учун корхонамиз қанча ҚҚСни давлат бюджетига тўлаши керак? 2. Кейинчалик сотиб юбориш мақсадида ёки бутунлай бошқа бир қурилиш объектига ишлатилиши назарда тутиб сотиб олинган товарлар бўйича тўланган ҚҚС суммаси ҳисобга олинадими? 3. Товар хом ашё биржасидан олинган товарлар сотиб юборилаётган пайтда ҳисобварақ фактурада ҚҚС алохида кўрсатиладими? Масалан, 2-чоракда сотиб олинган 90 млн. сўмлик (ҚҚС билан бирга) ойнак махсулотини 50% сотилганида? 4.Агар корхонамиз марказлаштирилган манбалар ҳисобидан амалга оширилаётган объектлар бўйича тендерда ғолиб чиққан бош пудратчига ёлланма пудратчи бўлсак, у ҳолда бажарилган ишлар ва хизматлар бўйича ҚҚС тўланиши керакми? Агар тўловчи бўлса ҚҚСни ҳисобварақ фактурада алохида кўрсатишимиз керакми?\nХусусий корхонамиз ЯСТ тўловчиси ҳисобланади. Ходимлар сони 38 кишидан иборат. Корхонамиз марказлаштирилган маблағлар ҳисобидан молиялаштириладиган мактабгача таълим муассасаси биноларини ҳамда Ўрта махсус таълим вазирлигига қарашли мактаб биноларини мукаммал таъмирлаш бўйича тендер савдоларида ғолиб бўлиб чиқди.... Далее\nҚурилиш корхонаси томонидан ҚҚС қайси ҳолда тўланади, бизнинг корхонамиз ҚҚС тўловчиси ҳисобланадими?\nҚурилиш ташкилоти 2016 йил август ойида қурилиш монтаж ишлари бўйича пудрат шартномасини тузган. Буюртмачи қурувчи томонидан бажариладиган қурилиш-монтаж ишларини бюджетдан молиялаштириладиган манбалар асосида тўловларни амалга ошириб келмоқда.... Далее\nЯгона солиқ тўловчиси бўлган МЧЖ шаклидаги корхона "бажарилган ишлар далолатномаси"да сотиб олинган материаллар учун тўланган ҚҚСни қоплаш учун қурилиш қийматига қўшимча равишда 1,17 коэффициентини қўллашга ҳақлими?\nЯгона солиқ тўлови тўловчиси бўлган МЧЖ шаклидаги корхона эркин танлов савдоси бўйича таъмирлаш-қурилиш ишларининг тендер ғолиби бўлган. Ушбу таъмирлаш-қурилиш ишлари тўлиқ ҳажмда бажарилди, буюртмачи томонидан бажарилган ишлар далолатномаси имзоланди, шунингдек экспертиза ҳам ўтказилди.... Далее\nҚурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича ҚҚС суммаси қандай ҳисоб китоб қилинади? Бунда қурилиш материалларини сотиб олишда тўланган ҚҚС суммаси ҳисобга олинадими?\n2017 йил 1 апрелдан бошлаб ЯСТ тўловчилари қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича ҚҚС тўлаши лозим.... Далее


Artel U5: Коинот қўлингизда Artel U5: Коинот қўлингизда - Pharm Phone\nArtel U5: Коинот қўлингизда\nТақдимот 27-12-2017 1175\nТунги осмонга бошингизни кўтариб, юлдузларга кўз ташлаганингизда ҳис қилган туйғуларингиз эсингиздами? Ўша дамда нима ҳақида ўйлаган эдингиз? Юлдузлар ва узоқ сайёралар ҳаёлимизни забт этади, ўзимизни само олдида кичик бир жонзотдек ҳис қилишга мажбур қилади. Минг йиллардан бери биз тубсиз осмонга кўз ташлаб, у нималарни яширар экан деб ўз-ўзимиздан сўраймиз. Одамзод пайдо бўлганидан бери самони тушуниш ва забт этиш хаёллари билан банд. Тарихда астрономлар юлдуз санашган, юлдуз хариталарини тузишган ва авлоддан-авлодга само ҳақидаги билимларини узатишган ва тўплашган. Вақт ўтди ва коинотнинг одамзод томонидан забт этилиши вақти келди. Биз самога чиқдик, биз ойга қадам босдик.\nОдамзод коинотга биринчи марта чиққанидан бери ярим аср ўтди. Ушбу вақт ичида технологиялар шунчалик илғорлашиб кетдики, ҳозир қўлимизда ушлаб турган смартфонларимиз ойга йўл олган Аполлон – 11 нинг ҳисоблаш машиналаридан анча кучлироқ. Янги Artel U5 смартфони хусусиятлари ва ташқи кўриниши худди тараққиёт шарафига ўрнатилган ёдгорликдек.\nУнинг ташқи кўриниши ва тўқ қора ранги туфайли, Artel U5 самовий кеманинг муҳим бир қисмига ўхшаб кетади. Бу ҳақида Kun.uz сайти хабар беради\nArtel U5 ни харид қилган ҳар бир инсон ўзини катта тизимнинг қисми эканлигини ҳис этиши мумкин.\nЯнги смартфонда, катта ва ёрқин экрандан бошлаб бармоқ изи ҳимоясига қадар, мобил телефонлар ишлаб чиқариш соҳасидаги барча янгиликлар ва ютуқлар тўпланган.\nU5 смартфони Artel корхонасининг смартфонлари давомчисидир. Унинг хусусиятлари, қулайлиги ва ташқи кўриниши ҳайратга солади. Artel U5 нинг кўркам дизайнига қараб, унинг эгаси доимо олға интилувчи, тараққийпарвар эканлигини тушуниб етиш мумкин.\nArtel U5 га 5.7 дюймлик экран ўрнатилган. Ушбу экран смартфон фронтал қисмининг 83 фоизини ташкил этади. Бу дегани, Artel U5 нинг экрани худди шу ўлчамдаги смартфонлар экранидан анча катта. Artel U5 нинг экрани IPS бўлиб, HD + форматига эга, экран ўлчамлари эса 1440 га 720 пикселни ташкил қилади. Ундан ташқари U5 смартфонининг экрани 2.5D хусусиятига эга. 2.5D хусусияти туфайли экрандаги тасвир умуман ўзгача тус олади. Янги смартфоннинг сенсори эса жуда ҳам тезкор ва сезгир.\nArtel U5 смартфонига иккита юқори сифатли камера ўрнатилган. Смартфоннинг фронтал қисмидаги камера селфи камера деб аталади. Ушбу камера юқори сифатли селфи суратларни тушириш учун яратилган. Камеранинг ўлчамлари 16 мегапикселга тенгдир. Селфи камера билан бирга ўрнатилган ёритгич ёрдамида ҳатто тунда ҳам жуда чиройли суратлар тушириш имконига эга бўласиз. Асосий камера сизга катта имкониятларни очиб беради. Масалан, сиз Portrait тугмасини босиб гўзал портретлар ёки Beauty Face ва HDR ёрдамида чиройли суратлар ва Night Shot ёрдамида ажойиб тунги суратлар туширишингиз мумкин.\nArtel U5 турли хил ёрдамчи сенсорларга тўла. Ушбу сенсорлар смартфондан фойдаланишни янада осонлаштиради. Бундай сенсорлардан бири – бу бармоқ изи сенсоридир. Artel U5 нинг орқа панелида жойлашган бармоқ изи сканери Artel смартфонини тез ва қулай ҳимоя қилиш имконини яратади.\nU5 смартфонига ёруғлик сенсори, масофа сенсори, акселерометр ва гироскоп каби сенсорлар ўрнатилган.\nArtel U5 Qualcomm корхонасида ишланган 64 битли процессорига эга. Процессорга 425 чипсетли Snapdragon кристали ўрнатилган. Процессор 4 та ядрога эга. Ҳар бир ядро 1.4 GHz тезликда ишлайди. Видео ва графика учун Adreno™ 308 жавоб беради. Смартфоннинг оператив хотираси 2 гигабайт, доимий хотираси эса 16 гигабайт бўлиб, уни 64 гигабайтгача ошириш имконияти ҳам мавжуд. U5 смартфонига ўрнатилган 2900 mAh батарея эса тўлиқ бир кунга бемалол етади.\nArtel U5 бу хавфсиз, кўп хусусиятларга эга ва замонавий смартфонларнинг ёрқин вакилидир. Бу ниҳоятда қулай смартфон сизни ҳамма саргузаштларингизда ва чўққиларни забт этаётганингизда ёнингизда бўлади. Artel U5 – бу дунёни яхши томонга ўзгартира оладиган ва фақат олдинга интилувчан инсонларнинг танлови.\n"Artel U5" смартфонининг тақдимоти 26 декабрь Тошкент шаҳрида “Atlas” кўнгилочар савдо мажмуасида бўлиб ўтди. Жонли оркестр ижроси, иллюзионист чиқиши, худди яқинда самовий кемадан тушган космонавт – буларнинг ҳаммаси коинот атмосферасини яратди.\nЯнги смартфонни сотиб олиш учун +99871 150-99-88 рақамига қўнғироқ қилишингиз ёки ишлаб чиқарувчининг расмий саҳифасига https://www.facebook.com/artelmobile.official/мурожаат қилишингиз мумкин.


Тошкент ва Анқара ўртасида “Биродарлашув алоқаларини ўрнатганлик ҳақида”ги меморандум имзоланди\n17 Сен 2019 2257\nТошкент шаҳар ҳокими Жаҳонгир Артикходжаев Анқара шаҳри ҳокими Мансур Яваш бошчилигидаги делегацияни қабул қилди. Ўзаро мулоқот давомида икки томонлама муносабатларнинг бугунги ҳолати ва истиқболлари муҳокама қилинди, дея хабар беради Тошкент шаҳар ҳокимлиги расмий-веб сайти.\nТошкент шаҳар ҳокими охирги 3 йилда Ўзбекистон ва Туркия муносабатларида янги давр кузатилаётганлигини қайд этди. Хусусан, Ўзбекистон Республикаси Президентининг Туркияга ташрифи давомида 30дан ортиқ лойиҳаларни амалга ошириш борасида 3,5 миллиард доллар ҳажмидаги битимлар имзоланганлиги ҳамда ҳозирда қатор соҳалардаги алоқаларимиз ривожланиб бораётгани тилга олинди.\nАнқара шаҳри ҳокими Тошкент шаҳар ҳокими ҳамда ҳокимлик вакилларига самимий ва дўстона меҳмоннавозлик учун миннатдорлик билдириб, икки давлат ва икки шаҳар ўртасидаги муносабатларнинг тараққий этиши ўзаро манфаатли эканини айтиб ўтди. Савдо-иқтисодий ва инвестиция алоқалари кенгайиб бораётганлига эътибор қаратиб, ҳозирда Ўзбекистонда 500 га яқин турк фирма ва компаниялари фаолият юритаётгани, ўзаро савдо айланмаси 2 млрд. АҚШ долларига етганини таъкидлади.\nТошкент шаҳар ҳокими бу ҳужжат азалдан дўст ва ҳамфикр бўлган икки давлат, икки шаҳар ўртасидаги алоқалар истиқболида ниҳоятда аҳамиятли эканини, иқтисодиёт, саноат, шаҳарсозлик, санъат, маданият ва туризм соҳаларидаги ҳамкорликни мустаҳкамлаш ва кенгайтиришга хизмат қилишини таъкидлади.\nАнқара шаҳар ҳокими Мансур Яваш бошчилигидаги делегация аъзолари шаҳримизнинг диққатга сазовор жойларида бўлиб, пойтахтимиз тарихи, тараққиёти ва бугунги куни билан танишишди.


Ёки ёмоннинг зўри япалоққа етдими? « O'zbekiston ERK Demokratik Partiyasi\nЁки ёмоннинг зўри япалоққа етдими?\n30 March 2016 - 18:15\nШу кунларда қўшиқчи Райҳоннинг ўзбекчани билмаслиги Фейсбукда баъзиларнинг бир томонлама танқидларни кучайтириб юборди. Уларнинг баъзи гапларига қисман қўшиламан: Райҳон ўзбек хонандаси ҳисобланади ва Ўзбекистонда улғайган. Тили русча чиққан ва русча таълим олган бўлса ҳам, ўзбек халқи ҳақ-ҳурмати бу тилни ўрганиши шарт эди.\nАфсуски, ўзбек санъаткорлари ва зиёлилари орасида ўзбекчани эплаб гапира олмайдиганлар ҳалиям жуда кўп. Буни, бир сўз билан айтганда, миллат ва ватанга ҳурматсизлик дейиш мумкин. Аммо, масаланинг бошқа томони ҳам бор: бугун Райҳонни ердан олиб, ерга ураётганлар Ўзбекистонда минглаб каттароқ муаммолар турганда бир қўшиқчини тавқи лаънатга қўйишлари қуюшқонга сиғмайди.\nАлбатта, тил ва миллат ҳақида гапириш керак, аммо ҳамма нарсанинг меъёри бор. Халқ сарсон саргардон, коррупция бўйинга қадар ботган, ҳукумат билган ўтини еб ётибди, миқ дейдиган одам йўқ.\nБеш олти йил олдин ўзига Гугуша номини олган қўшиқ куйлаганида қаерда эдингиз? Чингиз Аҳмаров яратган Тошкент метросидаги дурдона асарлар бўяб ташалганида қаерда эдингиз? Бутун мамлакат бўйлаб чинорлар кесилишига нега миқ демайсиз? Ёки ёмоннинг зўри япалоққа етдими?


Хаётни нима билан олчаланади фойдали маслахатлар - Tush tabiri\nХаётни нима билан олчаланади фойдали маслахатлар\nДжордж Карлин 70-80-йилларнинг машхур аскиябози ва ҳажвиячиси, унинг хотини вафот етганида у бугунги кунга ҳам долзарб бўлган бир ажойиб мақола ёзган еди. Унинг мақоласи қуйидагича ёзилган еди:\n“Бизнинг вақтимиздаги соғлом ақлга зид фикр шундаки, биз юқори биноларга егамиз аммо сабримиз паст, йўлларимиз кенг аммо қарашларимиз тор.\nКўпроқ ҳаражат қиламиз, аммо камига егамиз, кўп ҳарид қиламиз, аммо кам қувонамиз. Катта уйларга ега бўламиз, аммо кичкина фикр юритамиз, яхши кулайликлар жуда кўп, аммо вақтимиз кам бўлади. Яхши таълимга ега бўламиз, аммо ақлимиз заифроқ бўлади, яхши билим, аммо вазиятларни ёмон баҳолаймиз, кўпроқ експертларга ега бўламиз, аммо кўпроқ муаммоларимиз ҳам бўлади, яхши тиббиётга егамиз, лекин жуда кўп касаликларга егамиз.\nКўп ичамиз, кўп чекамиз, кўп ҳаражат қиламиз, камроқ кулиб турамиз, тез хайдаймиз, тез ғазабланамиз, ухлашга кеч ётамиз, чарчаган бўлиб уйғонамиз, камроқ ўқиймиз, кўп телевизор кўрамиз.\nЖуда кўп гапирамиз, жуда кам севамиз ва жуда кўп нафратланамиз. Қандай қилиб тирик қолишни биламиз, аммо қандай яшашни билмаймиз. Инсон ҳаётига йиллар қўшамиз, лекин йилларга ҳаётни қўшмаймиз.\nОйгача бориб қайтдик, аммо қийинчилик билан йўлни кесиб ўтиб, янги кўшнилар ва инсонлар билан дўстлашамиз. Коинот фазони завқ етиб, руҳий фазо ҳақида унитамиз. Катта ишлар қиламиз, аммо енг яхшиларни емас.\nҲавони тозалаймиз, аммо руҳимизни кир қиламиз. Ўзимизга атомни бўйсундирамиз, аммо фъел атворимизни емас. Кўпроқ ёзамиз, аммо кам ўрганамиз. Кўп нарсаларни режалаштирамиз, аммо камига ега бўламиз. Шошилишни ўргандик, аммо кутиб туришни емас.\nЯнги компъютерларни кашф етамиз, улар кўп маълумотларни сақлашади ва кўп нушаларни чиқаришади, бироқ кам муносабат қиламиз.\nБу вақт тез овқатланиш ва ёмон ошқозон вақти, катта одамларни ва кичкина руҳлар, катта маошларни ва қийин ўзаро муносабат. Оилавий даромадларни ўсиши ва ажралиб кетишининг ривожланиши, чиройли уйларни ва бузилган оилавий ўчоқларни вақтидир.\nҚисқа масофа вақти, бир фойдаланиш учун тагликлар, бир маротабали ахлоқ, бир кеча учун алоқа; ортиқча вазм ва хамма нарса қиладиган дорилар: бизни қўзғаттиради, тинчлантиради, ўлдиради.\nЕсингизда тутинг, кимни севсангиз уларга кўпроқ вақт ажратинг, чунки улар сизлар билан вақтинча бўлишади.\nЕслаб туринг ва яқин инсонни, ота-онани кучоқлаб туринг, чунки ягона ҳазинани сиз юрақдан бера оласиз ва у бир тийин ҳам турмайди.\nЕстда тутинг ва севган инсонизга айтинг “севаман” деб, бироқ олдин ҳақиқатдан ҳам буни сезишингиз керак. Биргина ширин сўз инсонни нақадар баҳтли қилиши мумкин.\nЕстда тутинг, яқин инсонларингизни қадрланг, чунки бир кун бу инсон ёнингизда бўлмаслиги мумкин.\nСевги учун вақт топинг, муносабат учун вақт аҳтаринг. Чунки ҳаёт нафас билан ўлчанмайди, ҳаёт руҳимиз завқ оладиган вақтлар билан ўлчанади!”


Янгиқўрғонда тадбиркор спорт мажмуаси қурди\nНаманган вилоятининг Янгиқўрғон туманидаги 30 мингдан зиёд аҳоли яшайдиган “Бирлашган” қишлоғида тадбиркор Юсуфжон Назаров ўз маблағи ҳисобидан спорт мажмуасини барпо этди. Бу ҳақда namnews.uz ахборот-таҳлилий порталига Янгиқўрғон тумани ҳокимлиги ахборот хизмати хабар бермоқда.\nТадбиркор 2015 йили туман ҳокимининг қарори асосида қишлоқнинг “Ўрта” маҳалласи ҳудудидаги ташландиқ ётган 60 сотих ерни ўз тасарруфига олди. Ўтган вақт мобайнида бу ерда футбол, баскетбол, волейбол майдончалари қад ростлади. 45х10 метр ўлчамли бассейн битказилди. Бунинг учун 400 миллион сўмдан ошиқ маблағ сарфланди.\n“- Спорт мажмуамиз туман мутасаддилари иштирокида расман очилди. Бу ерда ҳудудимиздаги иккита мактаб ўқувчилари ва бир боғча тарбияланувчилари ҳафтада икки кундан бепул шуғулланишади. Ҳозир тренажёрлар билан жиҳозланган оғир атлетика залини ҳам ишга тушириш ҳаракатидамиз”, - дейди Юсуфжон Назаров.\nЯнгиқўрғонда ватан ҳимоячилари куни нишонланди\nЯнгиқўрғон тумани ҳокими Муҳаммадзокир Маматхонов ташаббуси билан Ватан ҳимоячилари кунига бағишланган тантанали маросим одатдагидек туман марказида эмас, қўшни Қирғизистон билан чегарадаги чекка Кўкёр қишлоғида бўлиб ўтди.\nқурди Янгиқўрғонда тадбиркор спорт мажмуаси


Бўйи 40 см га етадиган, йўғон, кўп бошчали, ёғочланган каудексли кўп йиллик ўт. Пояси кўп, камбаргли. Барглари қаттиқ, туксиз ёки якка-якка тукли, асосидан икки ёки уч карра патсимон бўлинган, бандсиз. Саватчасидаги гуллари икки хил. Тилсимон уруғчи гуллари оқ, саватча ўртасидаги гуллари эса икки жинсли, сариқ. Ўрама баргчалари узун сийрак тукли. Уруғи узун оқ тукли. Июнда гуллаб, меваси июлда етилади.\nТошкент вилояти: Чотқол тизмаси (Оқбулоқ дарёсининг ҳавзаси)да тарқалган.\nТоғнинг ўрта ва пастки қисмларидаги қояларда ўсади.\nПичан тайёрлашда бу турнинг қўшиб ўрилиши унинг қисқариб боришига сабаб бўлмоқда.\nЧотқол давлат қўриқхонасида ва Угом-Чотқол миллий табиат боғида муҳофаза қилинади.


Сингапурда ҳайдовчисиз жамоат автобуслари ишга туширилади\n20:03 / 29.04.2016\nСингапур жамоат транспортлари қаторига ҳайдовчисиз режимни жорий этишни мақсад қилган. Бунинг учун маҳаллий йўловчи ташиш хизмати SMRT ва Нидерландиянинг 2getthere Asia компанияси ҳамкорликдаги қўшма лойиҳа асосида жорий йилнинг сўнгига қадар йўлларда ўз-ўзини бошқарувчи Group Rapid Transit (GRT) учинчи авлод автобусларини ишга туширишни режалаштирган.\nҲайдовчисиз робот машиналар тўлиқ электрлаштирилган бўлиб, 40 км/соатгача бўлган тезликда юра олиш ва ички конфигурациялари ўзгаргани сабабли 24та йўловчини ташиш имконига эга. Хавфсизликка алоҳида эътибор қаратилган.\nЙўл давомида дуч келиши мумкин бўлган ҳар қандай қарама-қаршиликлар ва фавқулодда вазиятлар автоматик ҳайдовчи томонидан назорат қилиб борилади. Йўловчиларга қулай бўлиши учун кенг автоматик эшиклар, кондиционер ва маълумотлар дисплейи ўрнатилган.\nҲозирча ҳайдовчисиз роботлаштирилган автобуслар бизнес-боғлар, университет шаҳарчалари, шунингдек, метро чеккалари ва бизнес марказларидан парковка қилиш ҳудудларигача бўлган ерларда ишга тушиши режалаштирилмоқда.\nАвтоном транспорт воситалари одатий йўлларда автомобиль бошқарувчи ҳайдовчилар билан бирга ҳаракатланади.\nАфғонистон аҳолиси Трампни олтин медал билан мукофотлади – ОАВ\nАҚШ ҳудудига қулаган метеорит кичик зилзила келтириб чиқарди\nРуминия бош вазири лавозимига илк бор аёл киши тайинланди\nНигериядаги терактда 12 киши ҳалок бўлди


16:35 / 13.02.2019 11409\nБугун, 13 февраль куни Миллий олимпия қўмитасида Ўзбекистон хоккей федерациясининг навбатдан ташқари ҳисобот-сайлов конференцияси бўлиб ўтди. Унда МОҚ президенти Умид Аҳмаджонов, Ўзбекистон хоккей федерацияси раҳбарияти ва мутасаддилари, ҳакамлар ҳамда ОАВ ходимлари иштирок этишди, деб хабар бермоқда қўмита матбуот хизмати.\nКун тартибидан ўрин олган энг асосий масала федерация раисига ўринбосар сайлашдан иборат эди. Шу муносабат билан мазкур лавозимга «Бинокор» хоккей клуби менежери Искандар Қосимович Шодиев номзоди илгари сурилди. Конференция иштирокчилари бир овоздан кўрсатилган номзодни қўллаб-қувватлашларини маълум қилдилар. Шу тариқа, Искандар Шодиев Ўзбекистон хоккей федерацияси раисининг ўринбосари лавозимига сайланди.\nМаълумот учун, Ўзбекистон хоккей федерацияси 2018 йил 28 мартда Адлия вазирлиги томонидан давлат рўйхатидан ўтказилган, 30 март куни чақирилган таъсис конференциясида федерация раиси лавозимига Бахтиёр Шуҳратович Фозилов сайланган эди. Ташкилот бош котиби сифатида ўзбекистонлик илк профессионал хоккейчи Шукрулло Каримов фаолият олиб бормоқда. Федерация ҳозирча Халқаро хоккей федерацияси (IIHF) аъзоси эмас.\nЎтган ҳафта, 8 февраль куни хоккей бўйича биринчи Ўзбекистон чемпионатига старт берилди. Турнир Тошкентдаги «Ice City» муз аренасида «Бинокор», «Тошкент», «Ҳумо», «Семурғ» клублари иштирокида бўлиб ўтмоқда.\nЭслатиб ўтамиз, февраль ойи бошидан буён Ўзбекистон бокс, теннис ва от спорти федерациялари раҳбариятида ўзгаришлар бўлди. Тадбиркорлар Сакен Пулатов ва Феруз Абдуллаев мос равишда бокс ва от спорти федерациялари раислигига сайланган бўлса, Ирода Тўлаганова теннис федерацияси бош котиби лавозимини эгаллади.\n«Ҳумо» хоккей клуби Россиянинг Олий Лигасида ўйнайди\nХоккей. Россия жаҳон чемпионати финалига чиқолмади, Канада ва Финляндия бош соврин учун курашади


Зидан «Эйбар» билан ўйин, Асенсио ва Бензема ҳақида гапирди\n«Реал» бош мураббийи Зинедин Зидан Ла Лиганинг 14-туридан ўрин олган «Эйбар»га (3:1) қарши ўйиндан кейин ўз фикрлари билан ўртоқлашди.\n«Бензема – ўйин ғолиби, чунки у умуман юқори даражадаги ишларни қилмоқда. Карим ҳақида гапирганда доим бир хил нарсани айтаман. У доим ўйинимиз марказида, унинг жамоадаги роли жуда муҳим.\nТаслим бўлишни истамайдиган рақибга қарши баҳсда қийинчиликларни бошдан кечирдик. «Эйбар» рақиб майдони томонда тўпни энг кўп олиб қўядиган жамоадир. Умуман олганда, баҳс давомида ҳаммасини назорат қилдик.\nАсенсиога яхши ўйнаши учун кўпроқ дақиқа керак. Аммо асосийси – жамоа.\nҚўл билан ўйин? (81-дақиқада тўп «Реал» жарима майдончаси ичида Серхио Рамоснинг тирсагига тегди, лекин ҳакам Хосе Мунуэра пенальти белгиламади) Ўша вазиятни кўрмадим. Ҳакамлар яхшироқ билишади», – дея Зиданнинг сўзларини келтиради Marca.


Андижон вилояти ҳокими тушликкача 50 килограммдан ортиқ пахта терди (фото) - Zamin.uz\n04:06 / 24.10.2018\nАндижон вилояти ҳокими тушликкача 50 килограммдан ортиқ пахта терди (фото)\n22 октябрь куни Андижон вилояти ҳокими Шуҳратбек Абдураҳмонов оила аъзолари, қариндошлари билан биргаликда Пахтаобод туманидаги Бўстон массиви “Дилкушод Нилуфар” фермер хўжалиги далаларида пахта терди.\nШу куни тушликка қадар вилоят раҳбари 50 килограммдан ортиқ пахта терди.\nОктябрь ойининг иккинчи ўн кунлигида об-ҳавонинг кескин пасайиши терим суръатини кескин тушириб юборди. Шу каби ҳолатлар инобатга олиниб, ҳафтанинг дам олиш, яъни шанба-якшанба кунлари Андижон вилоятида "Умумхалқ ҳашари кунлари" дея эълон қилинди. Вилоят ташкилотлари мутасаддилари теримчилар ҳолидан хабар олиш ҳамда намуна бўлиш мақсадида, пахта теримида иштирок этиб, ҳашарчиларнинг кўнглини кўтармоқда.\nАндижон вилоят ҳокими, шунингдек, Избоскан тумани Урганжи массивидаги “Урганжи Обиджон ҳосили мўл” фермер хўжалигидаги пахта йиғим-теримида ҳам иштирок этди.\nЭслатиб ўтамиз, ҳозир Андижон вилояти пахта йиғим-терими бўйича йиллик режа борасида 80 фоиздан ортиқ натижа билан 2-ўринда бормоқда.\nМаълумот учун: Андижон вилояти ҳокими Шуҳратбек Абдураҳмонов Андижон қишлоқ хўжалиги (ҳозирги Тошкент давлат аграр университети Андижон филиалини) тамомлаган. Турли йилларда Пахтаобод туманида ширкат хўжалиги бригадири, раиси, қишлоқ ва сув хўжалиги бўлими бошлиғи, туман ҳокими, қишлоқ ва сув хўжалиги бошқармаси бошлиғи лавозимларида ишлаган.\nЯнгиликлар » Жамият » Андижон вилояти ҳокими тушликкача 50 килограммдан ортиқ пахта терди (фото)\nКеча, 20:47, Жамият


«Фолбинга ишонган аҳмоқ!» - 14 Января 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2018-03-24, 11:49 PM\nГлавная » 2017 » Январь » 14 » «Фолбинга ишонган аҳмоқ!»\nУмрим бино бўлибдики, фолга ишонмаганман. «Фол» сўзини тескари ўқинг, қанчалик қўшиб гапиришларини тушунасиз-қўясиз. Хотиним эса қаерда бирор фолбинни эшитса, бориб фол очтириб келади. Бора-бора унинг ҳаётида фол учун мавзунинг ўзи қолмади. Бир куни мўйловли фолбин аёл: «Илтимос, ҳаётингизда бирор воқеа бўлмагунча, бир ойча келмай туринг, келинжон» деса ҳам, сабри чидамай уч кундан сўнг лўкиллаб борибди. Қаттиқроқ йўталгандим. «Эрим кеча йўталди, шунга фол очинг», демоқчи бўлган-да. Биласиз, фолбин зотига маълумотларни жинлари етказиб туради. Жинлар хотинимни узоқдан таниб, «Ие, анави бефаросат яна келаяпти! Бир ҳафтадан кейин ўласан деворайлик! Балки шу билан қутулармиз!», дейишибди…\nИшдан қайтсам, хотин тўшакда ётибди. «Куним битди, дадаси! Ниятингизга етиб, бошқа хотин оласиз-ов!» деб дийдиё қилди. Мен ҳам соддаман-да. «Хотиним ўлса, кимга уйлансам экан?» деб ўйлашга тушиб кетибман.\n– Фолбин айтди, бир ҳафтадан кейин ўларканман! Бу кишимнинг хаёл суришини! – деб ҳўнграб йиғлади. «Тез ёрдам» чақирдим. Дўхтир йигит текширди. Иситмаси йўқ, қон босими меъёрда, кўзлари ҳам жойида. Дарднинг «д» ҳарфи ҳам йўқ.\n– Шифохонада, дўхтирларнинг кўз ўнгида бўлиб тураман, – деди хотин шунда ҳам кўнгли жойига тушмай. – Фолнинг муддати тугасин, кейин ҳеч нарсадан қўрқмайман.\nМенга ҳам шу керак эди. «Ётса ёта қолсин, қулоғим тинчийди», дедим ўзимча. Бироқ эртасига ўйланиб қолдим. Лаънати фолбинларнинг башорати рост чиқса-я! Шўрим қуриб қолади-ку, деб шифохонага чопдим. Хотиним билан тириклигида видолашиб қолай, дедим-да.\n– Кафтингизни тутинг, аковси, сизга фол келди! – деди йўлда бир лўли хотин.\nҚўлимни тутгандим, кафтимнинг чизиқларига қараб деди:\n– «Душанба куни ёрингиз сизни тарк этади. Сешанба сиз учун омадли кун. Чоршанба куни қабристонга борманг. Пайшанбада севган инсонингизни учратасиз. Жума куни хушхабар эшитасиз! Хотинингиз қўчқордек ўғил туғади! Энди хизмат ҳақимга банкка борадиган йўлни кўрсатиб юборинг, аковси, пулларимни «конвертасия» қилишим керак.\nБировнинг кафтидаги чизиқдан келажагини биладиган, аммо йўл четидаги белгиларга қараб уч юз қадам наридаги банкни тополмайдиган фолбин ҳаётимда қандай воқеалар рўй беришини шу тариқа башорат қилган эди. Лўлига ишонсам, душанба куни хотиним қуласа, сешанба куни омадим чопади, чоршанба арвоҳ қувламаслиги учун қабристон ёнидан таксида ўтаман. Энг қизиғи, пайшанба куни биттасини учратсам, эртасига у болалайди.\n«Ё алҳазар! Не кунларга қолдим!» деб шифохонага етган эдимки, миямга даҳшатли ўй урилди. «Тўхта! – дедим ўзимга. – Келгусидаги ҳаётингни жума кунигача билдинг. Шанба ва якшанба-чи?»\nТакси тўхтатиб, мўйловли фолбин хотинникига олиб боришни буюрдим. Фолбин: «Бахтингдан очайми, тахтингдан?» деганди, «Яхшиси, шанба-якшанба кунидан оча қолинг», дедим. «Кўзимга чақалоқ кўринаяпти, шанба куни эрталаб туғилади…» дея фолни бошлаган эди, «Ҳе, йўқ, иккинчи хотиним жума куни туғади, шанба куни яна туғиб, товуқ эмас-ку!» деб аччиқландим. «У ҳолда биринчи хотинингиз туғар балки?» деди фолбин ҳам жаҳлланиб. «Қўйсангиз-чи, мўйловли опа, биринчи хотиним душанба куни ўлади-ку! Якшанба кунига қаранг-чи, нима воқеа бўларкан?»\nФолбиннинг жинлари мени ҳам таниб қолди. «Бу эр-хотиндан қутулмас эканмиз-да» деб аризаларини ёзиб, фолбиндан бўшаб, Кўҳи Қофга, қарилик гаштини суришга жўнаб кетишди. Жинсиз қолган фолбин кўзларини ола-кула қилиб шивирлади:\n– Ука, якшанба куни эрталаб қуёш чиқиб, кечқурун ботади, эҳтиёт бўлинг, хўпми?\nШифохонага шамолдек учдим. Хотиним билан йиғлаб кўришиб, фолчиларнинг башоратларини сўзлаб бердим.\n– Бошингга фол етди, хотин! – дедим кўз ёшларимни тиёлмай. – Фолсиз тинчгина яшаб юргандик-ку! Энди пайшанба куни уйланиб, жума куни фарзандли бўламан. Бу ҳам етмагандек якшанба куни эрталаб қуёш чиқиб, кечқурун ботармиш! Сенга шу керакмиди, хотин?! Алвидо! Сендан розиман!\nХотиним каравотидан сакраб тушиб, гапира кетди.\n– Дадаси, шуларга ҳам ишондингизми? Мана, мен тирикман-ку! Фолчиларга ишонмай мен ўлай!\nФолчилар башорат қилган ҳафта қурбонсиз, тинч ўтди. Ҳафта охирида фақат битта фол ҳақиқатга айланди: якшанба куни эрталаб қуёш чиқиб, кечқурун ботди.\nКатегория: HIKOYALAR / ХИКОЯЛАР | Просмотров: 924 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Шифокорларнинг эътиборсизлиги туфайли бир она 12 ойдан бери беҳуш қолмоқда - Халқ сўзи\n11:44 22 Январь 2019 Жамият\nФарғона вилояти Бувайда туманининг Бўёқчи қишлоғида тўрт фарзанднинг онаси Мадина Йўлдошева 12 ойдан буён ҳушсиз ётибди, дея хабар берилган эди ижтимоий тармоқларда. Бу хабар интернет тармоғида кенг муҳокамаларга сабаб бўлган.\nМадина Йўлдошева ҳақида интернет сайтларида хабарлар чиққанидан сўнг вазият қандай тарафга ўзгарди? Кимлар беморга ёрдам берди, беморнинг аҳволи ўзгаряптими? Ана шу саволларга жавоб топишга ҳаракат қилдик.\n–Қизим Йўлдошева Мадина 1989 йилнинг 5 сентябрида туғилган. Бўйлари баланд ва соғлом қиз бўлиб вояга етган. Қўшни қишлоққа келин бўлиб тушиб, уч фарзанд кўрди. 2018 йил 6 февралда, тўртинчи фарзандини туққан куни шифокорларнинг эътиборсизлиги сабабли комага тушиб қолди. Мана, 12 ойдирки, қизим ҳушига келмаяпти, – дейди онаси Гулчеҳра Назарова.\nТуман тиббиёт бирлашмаси раҳбарининг даволаш ишлари бўйича ўринбосари Бахтиёр Мамажоновнинг айтишича, Мадина Йўлдошеванинг касаллиги аппалитик синдроми деб аталади.\n–Туғруқ пайтида кўп қон йўқотилгани натижасида клиник ўлим юз берган, – дейди туман тиббиёт бирлашмаси бошлиғи ўринбосари Асроржон Раҳимов. – Беморга берилган тез тиббий ёрдам туфайли унинг ҳаёти сақлаб қолинган. Аммо мия пўстлоғида клиник ўлим ҳолатларида аппалитик синдром ривожланади. Мадина Йўлдошевада шундай касаллик кузатилган.\nФарғонадан, Тошкентдан малакали шифокорлар келиб, беморнинг аҳволи билан танишди. Масалан, 2018 йилнинг феврал ойида САС реаниматологи А.Қаххоров, навбатчи акушер гинекологи Ш.Исмаиловалар беморнинг аҳволини келиб кўриб,сунъий нафас аппаратига улашни тавсия қилишган эди.Аммо беморнинг аҳволи ўзгармагач Республика нейрохирургия илмий амалий маркази директори М.Қориев, Соғлиқни сақлаш вазирлигининг оналик ва болаликни муҳофаза қилиш бош бошқармаси (2018 йил 30 декабр) бошлиғи М.Садиковлар келиб текширувдан ўтказган ва керакли тавсияларни берган эди.\n22-қишлоқ оилавий поликлиникаси Қўнғирот қишлоғида жойлашган. Мадина Йўлдошева мана шу поликлиникада 2017 йилнинг 27 июнида ҳомиладорлик рўйхатидан ўтган. Уни шифокор-гинеколог Белла Агаджонова рўйхатга олган. Маълум сабабларга кўра Белла Агаджоновадан кейин бу ерга Шоира Умарова ишга келган. Ҳомиладор аёл то туққунга қадар Шоира Умарованинг назоратида бўлган.\n– Мадина катта қизини 2008 йилда туққан, – дейди 22-қишлоқ оилавий поликлиникаси патронаж ҳамшираси Машҳура Мамадалиева. – Ҳамма аёллар қатори озгина шамоллаши бор эди. Ҳомиладорликни ўртача ўтказарди. Баъзида грипп билан оғриб қоларди. Қони ҳам меъёридан жуда паст ёки меъёридан ортиқ юрмас эди. Ўртача қон билан юрарди. Тўртинчи ҳомиласида ҳам грипп билан касалланган. Аммо даволаниб, соғайиб кетган. Оилавий шароити ёмон эмасди. Фақат қайнонаси инсултга чалиниб, ётиб қолган. Патронаж ҳамшираси сифатида унга “Учта фарзандингиз бор, энди туғманг” деганман. Буни туғиш унинг ҳаётини хавф остида қолдиришини ўйлаб ёки билиб эмас, балки оилавий шароитидан келиб чиқиб айтгандим. Ҳам чақалоқ, ҳам ётиб қолган касал қайнонасига қараш билан қийналмасин дегандим”.\n– Қизим Мадина ўша куни врачларнинг эътиборсизлиги туфайли шу ҳолатга тушди деб ўйлайман, – дейди беморнинг онаси Гулчеҳра Назарова. – Чунки у туққанидан сўнг қаровсиз қолган. Қон кета бошлаганидан сўнг шифокорлар уни операцияга олишди. Операция жараёнида қизим шу ҳолга тушиб қолди. Ана ўзига келади, мана ўзига келади деб бизни уч кун алдашди. Кейин 11 кунда ўзига келади дейишди. Аммо мана 11 ойдирки, болам беҳуш. Дастлаб комага тушганида бир кунда 3,5 млн сўмлик дори-дармон олиб берган кунларимиз ҳам бўлди. Ҳозирги кунда бир ойда камида 1,5 млн сўмлик дори-дармон кетаяпти.\nМадинанинг фарзандлари катта қизи Шодиёна 4-синфда ўқияпти. Шаҳодат 2-синфда. Муродулла 6 ёш, кичик қизи Хадичахон 6 феврал куни бир ёшга тўлади. У ҳали она меҳрини, қучоғини кўргани йўқ.\nМуаммони интернет сайтларида, ижтимоий тармоқларда кўтарган журналист Шарифа Мадраҳимова ва блогер Дима Қаюм ижтимоий тармоқда хайрия акциясини ўтказди.\n– Мақола чиққандан сўнг яна беморнинг тақдири билан қизиқдик, унга туман ҳокимлиги ва туман тиббиёт бирлашмаси қандай ёрдам берганини билмоқчи бўлдик. Бир оила тақдирига кимдир масъул бўлиши керакку. Аммо вазият ҳалиям яхшиланмаган, маҳалла қўмитаси, туман хотин-қизлар қўмитаси уларнинг ҳолидан хабар олмаганлигини билиб, халққа мурожаат қилишга мажбур бўлдик, – деди Шарифа Мадраҳимова. – Мадинага доимий эътибор, парвариш керак. Хонадонга ҳаттоки газ балон ҳам берилмаган экан. Биринчи туман газ идорасига мурожаат қилиб, уларга бир дона газ балони олиб беришга эришдик. Сўнгра блогер, мен уни замонамиз Робин Гуди дегим келади, Дима Қаюм ўзи ташаббус билан чиқиб, хайрия акцияси ташкил қилмоқчи эканлигини билдирди. 19 январь куни беморнинг уйида видео съёмка қилдик. Ва бу видеохабарни Дима Қаюм 15:34 да ижтимоий тармоққа жойлаштирди. Ўша сониядан пластик картага биринчи саховатпеша инсон 250 000 сўм ўтказди. Шу куннинг 23:35 гача 2776590.09 сўм пул маблағи йиғилди. Шанба, якшанба, душанба куни 12 гача олти миллиондан ортиқ сумма йиғилди. Чет элда яшаётган бир укамиз Мадинанинг акасининг номига 100 АҚШ доллари миқдорида ўз эҳсонларини жўнатдилар.\nПластик картадаги маблағни иккита банкдан 3 миллиондан қилиб нақдлаштириб олдик ва беморнинг ота-онасига топшириб келдик.\nБиз барча яхшилик қилган юртдошларимизга раҳмат айтамиз. Туман раҳбарлари, бу масалага масъуллар қилмаган ишни оддий халқимиз уддалади. Пластик картага яна пул тушиши давом этмоқда. Ва биз бу маблағларни ҳам беморга етказамиз.


Россия британиялик тўрт дипломатни мамлакатдан чиқариб юборишга қарор қилди.\n“Элчи жанобларига расмий нота тақдим этилди. Унда Буюк Британиянинг Москвадаги элчихонаси тўрт ходими “персона нон грата”, деб эълон қилингани баён этилган. Улар 10 кун ичида Россия ҳудудини тарк этиши даркор”, - деди Россия Ташқи ишлар вазирлиги расмий вакили Михаил Каминин.\nШунингдек, Россия британиялик расмийларга виза бермаслиги ва бу мамлакат билан биргаликда терроризмга қарши кураш борасидаги ҳамкорликни тўхтатишини маълум қилди.\nБу Лондоннинг россиялик тўрт дипломатни Буюк Британиядан чиқариб юбориш тўғрисидаги қарорига Москванинг жавобидир.


Дариға Назарбаева Қозоғистон сенатининг янги раиси этиб сайланди\n55 ёшли Назарбаева 2016 йил сентябридан республика парламенти сенатининг (юқори палата) депутати сифатида ишлаб келади.\nКасим-Жомарт Токаев Қозоғистоннинг тўлақонли президентига айланди\nҚозоғистон Сенати раиси Касим-Жомарт Токаев қасамёд қабул қилганидан сўнг Қозоғистоннинг тўлақонли президентига айланади.\nҚозоғистон Президенти Нурсултан Назарбаев эгаллаб турган лавозимини тарк этишини маълум қилди\nҚозоғистоннинг Ўзбекистондаги янги элчиси тайинланди. У Чимкентнинг собиқ ҳокими\nДархон Амангелдиевич Сатибалди Қозоғистоннинг Ўзбекистондаги фавқулодда ва мухтор элчиси этиб тайинланди. Ушбу мамлакат президенти Нурсултон Назарбоевнинг шу бўйича фармони чиқарилган.\nИкки депутатнинг ваколатлари муддатидан илгари тугатилди\nШу йилнинг 15 март куни вилоят ҳокимлиги кичик мажлислар залида халқ депутатлари вилоят Кенгашининг қирқ учинчи сессияси бўлиб ўтди, деб ёзади “Фарғона ҳақиқати” газетаси.\nЎзбекистонлик сенаторнинг Брюсселда Афғонистон бўйича берган баёноти модератор ва иштирокчилар ҳайратига сабаб бўлди\nБельгиянинг Брюссель шаҳрида ”Евроосиёни бирлаштириб - Атлантикадан Тинч океанигача” биринчи мулоқоти бўлиб ўтди. Мазкур анжуман доирасидаги экспертлар учрашувида ўнлаб амалдорлар, иқтисодчилар ва сиёсатчилар ўзаро ҳамкорлик истиқболларини муҳокама қилишди.\nҚозоғистон Сенати Ўзбекистонга нефть етказиб беришга оид битимни маъқуллади\nК. Бозумбаевнинг маълумотларига кўра, ушбу йўналиш бўйича 1 тонна нефть учун тариф қиймати 25,12 долларга тенг. Қолаверса, Россия нефтини Қозоғистон орқали Ўзбекистонга етказиб бериш ҳам назарда тутилган.\nTravel Trade Journal: “Тошкент: севимли пойтахт ва улкан мегаполис”\nҲиндистоннинг машҳур Travel Trade Journal сайёҳлик журнали ўзининг навбатдаги сонида “Тошкент: севимли пойтахт ва улкан мегаполис” сарлавҳасида мақола эълон қилди.\nМираброр Усмонов оғир аҳволда шифохонага ётқизилган\nЎзбекистон Миллий Олимпия қўмитаси, Ўзбекистон футбол федерацияси (айни вақтда ассоциация мақомида) собиқ раҳбари, сенатор Мираброр Усмонов аҳволи ёмонлашгани сабаб шифохонага ётқизилган.\nРоссия авиакомпанияси Ўзбекистондан самолёт сотиб олмоқчи\nРоссиянинг “Якутия” авиакомпанияси Ўзбекистонга Ил-114-100 русумидаги олтита самолётни сотиб олишни таклиф қилди. Уларнинг қиймати тренажёрлар, қўшимча асбоб-ускуналар ва эҳтиёт қисмлари билан биргаликда 50 миллион долларни ташкил этади.\nТаҳлиллар шуни кўрсатмоқдаки, сўнгги йилларда ер эгалари, ердан фойдаланувчилар ва ижарачилар томонидан ўзбошимчалик ва бепарволикка йўл қўйиб келинаётир. Бундай қонунбузилиш ҳолатлари, асосан, ер майдонлари, шу жумладан, қишлоқ хўжалигига мўлжалланган ерларни ўзбошимчалик билан эгаллаб олиб, ноқонуний қурилишларга нисбатан эгалик ҳуқуқини бериш...\nShowing 1-20 of 496 items.